text:
Ora un persona ta dal of haci daño fisico intencional na un mucha, esaki ta wordo considera como abuso fisico. Ora un persona ta keda sin duna un mucha locual ta su necesidad basico di bida manera: cuminda, un dak pa e biba, scol, structura den su desaroyo, educacion of recreacion tambe ta un forma di abuso di mucha.
Abuso fisico por sosode den forma leve pero tambe extremo, nos ta duna algun ehempel di actonan di abuso fisico di mucha:
● Bati un mucha
● Kima un mucha, cu awa cayente, sigaria etc.
● Sofoca of choca un mucha
● Sacudi, tira, dal of morde na su curpa
● Purba hoga of wanta bou di awa
● Duna un mucha veneno cu ta afecta su salud
● Kishiki den forma extremo y sin su permiso
● Kinipi, pas’e un wanta of lag’e cay pa malo
● Tur otro forma cu ta haci daño na su curpa
● Retene un mucha di por drumi bon, come bon of haya su medicamento tambe ta conta como abuso di mucha.
Con pa señala abuso fisico di mucha? Ora un mucha ta wordo abusa fisicamente por reconoce esaki na cierto señalnan.
E señalnan por ta varios y ta diferencia pa cada mucha y su situacion specifico. E ta importante pa semper tene cuenta cu tin e posibilidad cu e señalnan aki no semper ta duna indicacion cu tin abuso fisico di mucha andando y cu esakinan por a wordo causa door di otro motibonan.
Pa es motibo semper mester keda alerto y no keda keto pa busca ayudo of conseho di nos profesionalnan. Paso cu e accion corecto bo por salba un bida.Señalnan di abuso fisico:
● E mucha ta expresa y ta papia cu un adulto ta abusa di dje
● Pleki blau na wowo, cara of curpa cu no tin splicacion aceptabel
● Weso di curpa kibra, marcanan di djiente (mordi) of kemadura riba curpa
● Cambio diripiente den comportacion di un mucha
● Comportacion hopi bruto, agresivo of hopi negativo
● Comportacion demasiado keto y tin hopi dificultad pa cera amistad
● E mucha ta protesta, yora y sclama ora cu e mester bay cierto luga por ehempel: su cas, scol, creche, of na un otro luga of cas cu e abuso ta tuma luga
● E mucha ta mustra di tin hopi miedo pa un persona specifico
● E mucha ta hopi alerto y ta ansha mescos cu algo malo ta bay pasa cu ne
● E mucha ta reacciona cu miedo ora bo mishi cu ne
● E mucha ta bisti paña inadecua pa tapa e marcanan ariba su curpa por ehempel; manga largo, carson largo ora ta haci calor
● E mucha ta mustra mal cuida y ta semper cansa
● E Mucha ta keda te lat ariba caya y ta parce bandona
● E Famia ta hopi isola y no ta permiti e muchanan pa tin contactonan cu otronanOra bo ta sospecha abuso di menor tuma contacto cu Bureau Sostenemi na 588-1010 pa conseho y ayudo.
Si bo ta den un situacion di emergencia y bo ta sinti cu bida ta na peliger yama Polis na 100. Actua mesora, no keda keto!Pa haya sa mas tocante abuso di menor bishita nos website www.scparuba.com. “E bienestar y siguridad di nos muchanan ta e responsabilidad di nos tur” – Sociaal Crisis Plan


c: text/html

text:
Fiscal a revela cu e ex polis di Minneapolis, Derek Chauvin a bay riba rudia di George Floyd durante 9 minuut y 29 seconde. E caso a bira un simbolo di brutalidad policial.
Durante e declaracion di apertura den e huicio penal di Chauvin, fiscal Jerry Blackwell a enfatisa repetidamente e tempo di 9:29 y a bosa hurado cu nan tres ta e number mas importante den e caso.
Blackwell a dividi e tempo cu Chauvin a a keda riba su rudia riba Floyd: 4 minuut y 45 seconde ora cu Floyd tabata grita pa pidi yudansa, 53 seconde ora cu Floyd tabata convulsiona y 3 minuut y 51 seconde ora cu Floyd no a contesta mas.
Defensa di Chauvin ta acepta e tempo nobo pa duna sosten riba nan mesun argumento. “Evidencia ta mustra mas cu 9 minuut y 29 seconde”, asina a sostene Eric Nelson na su apertura. El a señala e number di entrevista y documento cu lo mustra cu Chauvin no ta culpabel.
E diferencia di 43 seconde entre 8:46 y 9:29 tin un poco impacto riba e caso. Sin embargo, e number 8:46 ta adkeri forsa propio for di ora cu Floyd a muri abou di rudia di Chauvin, dia 25 di mei 2020.
Manifestante, incluyendo e miembronan democrata di e congreso a mantene un momento di silencio durante 8 min y 46 seconde. Comediante Dave Chappelle a duna un programa special contra violencia policial y racismo cu e titel: 8:46.
Poco tempo prome cu e huicio, miembronan di famia y aliado di Floyd, incluyendo el reverendo Al Sharpton y abogado Benjamin Crump a bay riba nan rudia durante 8:46 pa conmemora su morto.
Fiscal di e condado di Hennepin a coregi e tempo varios biaha. E number di 8:46 ta inclui inicialmente un denuncia penal contra Chauvin. E number ta basa riba un video caminda ta mustra e morto di Floyd.
E video a bira viral y trece provocacion di indignacion publico. E video ta dura mas di 10 minuut, e ta cuminsa ora cu Chauvin tabata riba e nek di Floyd. No ta cla cuanto tempo e agente policial tabata riba Floyd.m
Na juni, siman pasa despues di denuncia inicial, fiscal di condado di Hennepin a bisa CNN cu Chauvin tabata riba Floyd durante 7 minuut y 46 seconde. E evidencia di camara corporal di agente publica pa e ultimo luna tin un tempo di mas di 9 minuut.

robotstxt: allowed

filter: keep


text:
Un espacio cu antes tabata wordo usa como computerlokaal, mientras tanto ta warda material den dj'e, lo wordo transforma den un espacio multifuncional y su toilet tambe lo wordo renoba.
1 Boluntario falta ainda
Diasabra • 08:00 - 14:00
Brazil 39-A
San Nicolas
San Nicolas
Paden
4 / 5 Boluntario
5 Boluntarionan di bo organisacion
5 Boluntarionan di bo organisacion
St. Michael School
Lourdes
Emerenciana
5935084
Participa cu e proyecto aki
Multifuncional, pasobra lo por hac uso di dj'e pa diferente actividad p.e. draai film of duna charla, warda material, tene reunionnan of pa expertonan usa como espacio mas priva pa trabou cu nos alumnonan. E tin su toilet den dj'e, cu ta facilita e uso di e espacio. Intencion ta pa duna e espacio un face-lift completo. E murayanan lo mester drecha/yena algun scheur y verf; kita plankjes pega na e murayanan; haci limpiesa profundo di e toilet cu hopi tempo no tabata na uso y duna e espacio un aparencia fresco y usabel.


text:
E Kolegio di supervishon finansiero Aruba tin un ròl di señalá i konsehá. E tareanan di e Kolegio ta dirigí riba aprobashon i ehekushon di e presupuestonan ku ta den balansa denter di e límitenan palabrá, i tambe riba dominio di e totalidat di e fiansanan.
Pa por laga e supervishon tuma lugá optimalmente, e Kolegio mester tin bista riba e siklo presupuestario i e maneho finansiero di e pais. E Kolegio ta evaluá si e presupuesto aprobá ta kumpli ku e normanan di e Ordenansa Nashonal di supervishon finansiero di Aruba i ora ta nesesario ta brinda konseho riba esaki. E Kolegio por duna konseho solisitá i no solisitá riba e konsepto di presupuesto. Kontrali na e otro paisnan, pa Aruba ta aplikabel un norma di saldo di finansiamentu, pues e saldo presupuestario kitando e pago di e debe estatal.
Raymond Gradus
Presidente
Señor Raymond Gradus (1962) for di 1 di yüli 2017 ta presidente di e Kolegionan di supervishon finansiero. Su nombramentu a keda ekstendé ku tres aña, entrante 1 di yüli 2020. Gradus a studia Ekonometria General i Empresarial na Katholieke Universiteit Brabant. Na 1990 el a doktorá den siensia ekonómiko. Prof. Gradus tin un eksperiensha gubernamental supstansial riba tereno di maneho ekonómiko i finansiero. Na komienso di su karera (1984-1992) el a traha komo investigadó sientífiko i dosente universitario. Despues (1992-2007) a sigui vários funshon (gerensial) na e Ministerionan di Asuntunan Sosial i Labor, entre otro komo direktor di Asuntunan Finansiero Ekonómiko (FEZ), di Asuntunan Ekonómiko i di Finansa, kua el a sabi di kombiná ku e funshon di dosente universitario prinsipal (partaim) di maneho finansiero ekonómiko (1996-2004). Den e siguiente añanan (2008-2015) e tabata direktor di e Instituto Sientífiko di CDA. For di 2004 e ta profèsòr di gobernashon i ekonomia di e sektor públiko i non-profit na Vrije Universiteit Amsterdam. Tambe e ta afiliá na e grupo profeshonal di accounting i Sentro Zijlstra Center pa Public Control, Leadership i Governance. Ademas e ta miembro di Hunta di Supervishon i presidente di e komité di ouditoria di Haagse Hogeschool (HHS).
Hellen van der Wal
Miembro riba proposishon di Aruba
Señora Helena Anke (Hellen) van der Wal (1958) for di 1 di ougùstùs 2018 ta miembro di Kolegio di supervishon finansiero di Aruba, riba proposishon di Aruba. Su nobramentu a keda ekstendé ku tres aña, entrante 1 di ougùstùs 2021. Señora Van der Wal a studia Periodismo i Siensia di Derecho, i den e di dos área aki el a doktorá na 2011 na Vrije Universiteit di Amsterdam. El a kuminsá su karera den mundu di komunikashon komo Hefe di Relashon Públiko i Publisidat na Asosiashon di Diabétiko di Hulanda i Redaktor/Produktor di Material Skibí na Fundashon Teleac. For di 1990 el a traha den vários funshon den aparato gubernamental di Aruba: respektivamente komo Hurista di Legislashon na Departamento di Legislashon, Hefe di Maneho na Departamento di Órden Públiko i Seguridat, Hefe di Staf di Maneho na Kuerpo Polisial di Aruba i Konsehero di Maneho di Ministro di Hustisia. Na aña 1997 el a bai traha pa e Konseho Konsultativo di Aruba, kaminda durante e promé 7 aña e tabata okupá e funshon di Sekretario Interino i despues esun di Sekretario, entre 2004 i 2018. Den e periodo ei el a profundisá su mes mas aleu den Finansa Públiko, entre otro komo Hefe di Investigashon di e Presupuestonan di Pais Aruba i di preparashon di institushon di Kámara Presupuestario di Aruba, miembro di Grupo di Estudio di Finansa Públiko i miembro di e Komishon pa Fortalesé e Sistema Demokrátiko, kual, entre otro, tabatin komo tarea asesoramentu pa órganonan di estado nobo i institushon di e Kámara Presupuestario di Aruba. Riba tereno sosial Señora Van der Wal tabata embolbí pa añanan largu ku Fundashon Telefòn pa Mucha i Hubentut di Aruba, promé komo kofundador i despues komo Presidente i Sekretario. Ademas, di 2007 te 2011 e tabata Representante Karibense den Konseho Asesor Internashonal di Organisashon No Gubernamental pa Follow Up di e Estudio di Sekretario General di Nashonnan Uni di Violensia kontra Mucha. Banda di esei el a lanta na 2006 Fundashon Sosiedat i Kriminalidat, di kua te ainda e ta Presidente.
Hans Hoogervorst
Miembro riba proposishon di Hulanda
Señor Hans Hoogervorst (1956) ta miembro di e Kolegionan di supervishon finansiero for di 17 di desèmber 2021 riba proposishon di Hulanda. Despues di un komienso den e sektor finansiero internashonal na Washington, Señor Hoogervorst a regresá Hulanda, kaminda el a bai traha komo konsehero di maneho. Seguidamente pa hopi aña e tabata aktivo den polítika na Hulanda i e tabatin diferente funshon den gobernashon.
Despues di un periodo di kuater aña komo parlamentario, kuminsando na 1998, Señor Hoogervorst tabata kuater aña largu Sekretario di Estado na e ministerio di Asuntunan Sosial. Su siguiente puesto tabata di minister: promé pa un periodo kòrtiku di 2002 pa 2003 komo Minister di Finansa, siguí pa un periodo den kua el a okupá e funshon di Minister di Salubridat Públiko, den kua funshon el a reemplasá e fondo di malesa (ziekenfonds) pa e sistema di kuido aktual.
Despues di esaki Señor Hans Hoogervorst a bandoná polítika, i den 2007 el a hasi e kambio bai Outoridat di Merkadonan Finansiero di Hulanda (AFM), kaminda el a keda nombrá presidente di direktiva. Na 2011 el a bira presidente di Konseho di Norma Internashonal di Accounting na Londen i miembro di Konseho di Stabilidat Finansiero.


text:
No eksaltá e pandemia, e vírus, e desempleo e korupshon òf kualkier otro difikultat. Eksaltá si, e poder di Dios riba tur kos, paso E, i solamente E, meresé tur nos atenshon i fe.
P’esei, purba yena bo mes ku Su Palabra, paso, asina manera nos bida físiko ta korespondé na loke nos kome, nos bida spiritual tambe ta korespondé na loke nos mente apsorbé.
Ta eksistí lucha, si, no ta “negasionismo”, òf ningamentu di e realidat, pero, nos ta ban opta pa kere den Esun ku a hasi nos promesanan grandi?
Awèl, skat e problemanan ménos i balorá mas e infinito poder di Altisimo.
“Hesus a bis’é: “Mi no a bisa bo, si bo kere, lo bo mira e gloria di Dios?”
Huan 11:40
Ken ta aseptá e desafio?
Bo a yega di tin un kaida asina? Bo ke pa un hende mas drenta den rason? Kompartí e meditashon aki.


text:
Un mama ta esun cu ta tene nos man desde chiquito… den su curason e ta stima su yiunan sin condicion, paso e ta esun cu a carga nan pa hopi luna largo den su matris… maske e nunca a wak su yiu ainda prome cu e la nace… un mama ta pendiente di e prome movecion… e ta conciente di e pianan chiquito cu tin ora ta skop contra su ribchinan… y ora e yiu nace, e ta reconoce cu bida ta jen di milager… un mama ta stima semper… e ta hari den momentonan alegre, e ta jora den tristesa y ta roga den momentonan di angustia pa pidi proteccion pa e sernan cu mas e ta stima, esta su yiunan…
Un mama ta crea plannan grandi pa cada un di su yiunan cu no semper ta keda realisa… e ta sigi stima any way… un mama no semper ta di acuerdo cu su yiunan, ni e por compronde kico ta biba den cada cabes di cada yiu… y toch…. E ta sigi stima nan… semper…
Tin ora mi ta puntra mi mes…kico ta e secreto di ta un mama? Mi ta kere cu e jama ‘Amor’…?!


text:
Historia di Aruba: E biaha aki nos lo dedica e historia di Aruba, na un caso hopi tristo cu a sosode na aña 1947, e tempo ey tabata parce cu bida di hende no tabata tin mucho balor.
Un mama nos lo yame Diana y su yiu homber chikito nos lo yame Pedro. Diana tabata tin 30 aña y su yiu Pedro tabata tin 7 aña.
Pasa dia na Eagle Beach cu famia
Diadomingo 11 di mei 1947, manera cu mainta a habri, Pedro a lanta hopi contento y ansioso pasobra e dia aki lo ta bay ta un dia hopi dushi pa Pedro, su mama a priminti’e cu hunto cu algun otro miembro di famia y amigonan, nan lo bay Eagle Beach, cu e tempo ey tabata hopi leu te otro banda di Aruba. Nan mes tabata biba na e parti pariba di Aruba.
Pedro asina felis hunto cu su mama a bay bon prepara, pa pasa un dia na Eagle Beach. E otro parti dushi di e trip tabata cu nan tin cu bay den un carioca chikito (un truck chikito cu e parti patras di palo).
E mainta ey Diana hunto cu Pedro y 11 otro persona mas a subi den e carioca y felizmente bou canto, papiamento y harimento nan a bay direccion pabou. Un caminda largo, e solo tabata halto caba, sinta patras den e carioca, nan tabata sinti e biento fresco ta supla masha dushi mes.
Un grupo di hende consistiendo di famia y amistadesnan a bay hunto pa pasa dia na Eagle Beach. Na yegada na Eagle Beach, tur hende a baha for di e carioca y a busca un lugar pa pone nan cosnan bou mata di druif of kwihi.
Pedro a pasa un dia masha dushi mes, e por a hunga cu mucha, riba beach y den lama, tambe a come y bebe loke famia y amigonan a parti. E hendenan grandi tabata sinta den sombra ta toca guitara, canta y tambe disfruta di algun snacks y bebida.
Den oranan di atardi a sali pa bay cas bek pero no a yega cas mas
Algo despues di 6’or, e grupo a subi bek den e carioca pa bay cas. Bayendo cabes pariba, Pedro hopi cansa y kima di solo a sinta den scochi di su mama. Nan tabata pura pa yega cas, sin sa kiko destino tabata tin pa nan prepara. E carioca a bay direcion di Oranjestad y dje a sigui bay pariba.
Na altura di Pos Chikito, bida di e 13 personanan aki a cambia por completo. Na dado momento e carioca a paga y no kier a start. Algun persona a baha pa yuda pusha esaki pa asina e chauffeur por a trata na start e bek. Na momento cu nan tabata pushando, nan tras a bin un auto cu velocidad hopi halto, e chauffeur tabata pata pata. E no a controla su velocidad na tempo y dal hopi duro contra e parti patras di e Carioca. E impacto fuerte a pone cu palonan di e carioca a kibra y tambe tur persona cu tabata sinta patras den e carioca a bay halto y a cay riba caminda. Un accidente hopi tristo cu e tempo ey a sacudi Aruba.
Chauffeur burachi a causa e accidente cu a costa bida di Diana y Pedro
Diana cu Pedro lamentabelmente no a sobrevivi e accidente aki. Riba e caminda por a mira e victimanan benta y rond di nan tabata tin tur parti pida palo, cu tbt pertenece na e baki di e carioca.
E impacto tabata hopi fuerte, cu e mama y yiu a muri mesora na e sitio, tambe e otro 11 personanan a keda seriamente herida, tur a wordo hiba hospital y a keda interna na hospital. Un chaos completo na e sitio, gritamento y pidimento di ayuda.
E chauffeur di e auto cu ocasiona e accidente, a sigui core y a bay dal contra un palo di luz
E chauffeur cu a ocasiona e accidente mes a sigui bay un poco mas pariba, aki e la dal contra un palo di luz cu su auto. E si no a keda herida.
Nemencio nos lo yama e chauffeur cu e ocasiona e accident aki. Nemencio a nace na Venezuela y como adulto e la bin biba na Aruba. Poco tempo despues Nemencio a casa y a forma un famia cu un señora Arubiano. Na 1947 Nemencio tabata mecanico di profession.
Nemencio a bay playa y despues di a topa Juan a bay dal algun bitter cu ne
Riba e diadomingo aki Nemencio despues di merdia a bay playa, dilanti V.O.C. na playa Nemencio su auto a paga y no kier a start. Un persona, nos lo yame Juan, a duna Nemencio un man pa asina e por a start e auto.
Nemencio y Juan a bay dal poco bitter
Nemencio na su turno a invita Juan pa nan bay dal dos bitter na Aruba Restaurant, dos bitter no tabata suficiente pa Nemencio y e la bisa Juan, pa nan bay un rato Flor de Oriente pa sigui dal poco bitter mas. Na Flor de Oriente nan a start un bebemento di rom te cu nan no tabata corda mas cuanto kelki nan a bebe.
Un poco despues di 6’or Juan a bisa Nemencio cu e ta bay cas. Asina tambe Nemencio a subi su auto y a cuminsa bay direcion pariba.
y tambe sin sa kiko destino tabata tin prepara p’e na altura di Pos Chikito. Un accidente cu a cambia bida no solamente di e victimanan pero di Nemencio tambe.
Polis a tuma Nemencio su declaracion y a lage bay
Despues di e accidente polis a tuma declaracion di Nemencio y a lag’e den libertad. Nemencio a declara na polis, cu e tabata core 50 kilometer pa ora y tambe cu e no a mira e carioca pasobra den e caminda tabata tin un coba, bahada of ta un buraco cu a obstaculisa su bista. Tambe e la declara na polis, cu e no tabata coriendo cu bright pasobra ainda tabata cla. E no a mira e carioca su dilanti tampoco, pasobra segun su persona e carioca tabata para memey di caminda y lo tabata tin hende ta pushando esaki na e momento ey. Polis a puntre cuanto e la bebe y e la bisa polis 3 pa 4 bitter, polis di e tempo ey lo a kere.
Nemencio a huy bay Venezuela pa no mester a presenta dilanti mesa berde
Nemencio a presenti cu e lo bay haya un castigo pa e hecho cu e la causa un accidente hopi serio den cual a costa bida di un mama cu su yiu chikito y alabes a laga 11 persona herida, algun te hasta grave. Algun dia of simannan despues di e accidente. Nemencio a subi boto y a bay su pais natal, lagando su señora y yiunan atras na Aruba.
Señora di Nemencio a firma su dagvaarding
Dia 18 di juli 1947, e la haya un dagvaarding den cual e ta wordo informa cu e mester presenta na corte dia 8 di augustus 1947, pero e no tabata na Aruba y e dagvaarding a wordo firma pa su casa.
Sentencia 1 aña di castigo di prison y perde su rijbewijs pa resto di su bida
E caso a wordo trata den Corte di Prome Instancia y sin cu Nemencio tabata presente, e tabata na Venezuela. Corte den Prome Instancia a sentencia Nemencio na 1 aña di castigo di prison y tambe cu lo trek in su rijbewijs pa resto di su bida.
Despues di e sentencia su yiu a bay bishit’e na Venezuela y a informe di e castigo cu ta warde na Aruba. E yiu tabata pidi su tata pa bin bek Aruba y duna cara, pa e bringa su castigo of tum’e, pero ni kiko e yiu a haci, Nemencio no kier a tende di bay bek Aruba.
Nemencio scondi na Venezuela
Nemencio a keda scondi na Venezuela pa casi 21 aña. Den transcurso di e 21 añanan cu a pasa, e yiunan di Nemencio na varios ocasion tabata bishita nan tata y tabata keda pidi’e pa e bin bek Aruba. Segun Nemencio e lo tabata tin miedo cu famia di e victimanan lo por a tuma represaya riba dje. Tambe Nemencio tabata haya cu e castigo di un aña cera den prison tabata mucho hopi p’e. Nemencio den e 21 añanan aki tabata tin masha poco contacto cu su señora, e corespondencianan tabata masha tiki.
Un caso cu a tuma mas di 21 aña pa e culpabel haya su sentencia, un sentencia cu sigur ta refleha cu bida di hende no tabata tin balor. Nemencio a kere cu despues di 20 aña Husticia na Aruba lo lubida riba su castigo of cu esaki lo caduca (verjaar).
Nemencio a bin bek Aruba, keriendo cu Husticia a lubida riba dje
Awel riba un bon dia den April na aña 1968, Nemencio a pisa tera bek na Aruba, full confiado cu Husticia a lubida caba riba dje y cu e no lo mester bay sinta niun castigo. Aki e la faya, hopi lihe husticia a haya sa cu Nemencio ta na Aruba bek.
Bishita di Deurwaarder
Dia 26 di april, Deurwaarder a presenta na cas di Nemencio y a dun’e e sentencia cu nunca e la ricibi for di 8 di augustus 1947, e caso den corte den cual e no tabata presente. Den dos dia Nemencio a contra e sentencia aki.
Nemencio a bay contra e sentencia di 1947
Diabierna 10 di mei 1968, Corte di prome instancia a saca e caso cu nan tabata tin 21 aña warda den lachi. E caso contra e mecanico Nemencio naci na Venezuela di 62 aña, kende a bay contra e veredicto di hues den cual e la wordo sentencia dia 8 di augustus 1947, cu 1 aña di castigo di prison y prohibicion pa resto di su bida pa stuur auto.
Maske cu Fiscal a baha pisa riba dje den corte y a mustre e diferencia entre tempo di verjaring( caducacion) di persecusion di un acto castigabel y tempo di verjaring (caducacion) di ehecucion di un sentencia. Den Corte di Prome Instancia Nemencio den a haya rason y Ministerio publico no. Supuestamente pasobra Ministerio publico no lo a haci suficiente pa persigui e acusado. Hues a duna Nemencio rason, cu su caso a verjaar (caduca) Fiscal na su turno mesora a apela.
Hof a trata e caso, Fiscal a apela
Na september 1968 Hof a trata e caso den corte, Nemencio un biaha mas a dicidi cu e mes lo representa su persona den corte y cu e no mester niun abogado pa represente dilanti mesa berde. Durante e tratamento di e caso, Nemencio a haya un bon tolk. E ta posibel si un acusado mes kier bringa su caso. Esaki tabata un eror grandi, pasobra na varios ocasion durante tratamento di e caso, e tabata hinca su mes den mas baina ainda. Hof si a duna na Oktober 1968, Procurador General rason y Nemencio a wordo sentencia cu un aña di castigo di prison y su rijbewijs a wordo kita pa semper for di dje, pa nunca mas e core auto, e mesun sentencia cu e la haya caba dia 8 di Augustus 1947.
Nemencio, “castigo ta mucho pisa”
Durante tratamento di e caso, den corte di Prome Instancia Nemencio a declara cu e no tabata sa di niun caso contra su persona den Corte. Segun su persona ni su yiu cu a bin bishite na Venezuela y cu tabata trata na convence pa e bin bek Aruba no a bise nada. Tambe e la bisa Hues cu e la bay biba na Venezuela, pasobra e tabata tin miedo cu famianan di e victimanan lo a tuma represaya contra su persona. Hues na su turno a haci Nemencio e pregunta, cu si no ta miedo e tabata tin di un castigo dicta den Corte. Nemenio su contesta riba e pregunta aki no tabata duidelijk, pero si e la declara cu e ta haya e sentencia cu e la ricibi dia 08 di augustus 1947 uno hopi pisa.
E la keda nenga di no tabata na altura di su sentencia di dia 08 augustus 1947
Nemencio a keda para ariba cu nunca e la scucha di su sentencia di 8 di augustus 1947, te hasta e la bisa cu ni su señora cu tabata skirbi’e no a bise di esaki. Maske cu e contacto entrenan e temporada ey no tabata mucho bon.
E la keda nenga di tabata na altura di e sentencia di e caso, e la nenga cu Deurwaarder a pone firma su sentencia ora e la bin bek Aruba. E deurwaarder a wordo yama den corte y prueba cu Nemencio a firma su sentencia y tambe e deurwaarder a bisa den corte cu te hasta e la splica e acusado con e cos ta hinca den otro.
Deurwaarder a aclarea su mente
Diripiente Nemencio su memoria a clarea y a corda tur cos cu e deurwaarder a bise. Nemencio no kier a bisa ki dia exacto e la yega Aruba y no por of no kier a duna e fecha cu e la bandona Aruba, despues di e accidente. Segun Fiscal esaki no lo tabata mucho tempo despues di e accidente fatal, mirando cu e no a firma su dagvaarding.
Declaracionnan contradictorio
Tambe den Corte Nemencio a declara cu e tabata coriendo riba un velocidad di 80 KM pa ora, siendo den su declaracion na 1947 e la bisa cu e tabata coriendo 50. E la declara na 1968 cu e tabata coriendo cu su luznan riba bright y ta bolbe contradici su mes paso den su declaracion na 1947, e la bisa cu e tabata coriendo cu su luznan riba dim, paso no tabata asina scur. Asina e la keda contradici varios biaha den su declaracionnan, te cu Hues mester a atende cu ne. Mesora e la bisa Hues cu ta algo di hopi aña pasa y cu e no por corda, ni confirma of nenga algo cu e la declara e tempo ey dilanti polis.
Tambe e la sigui defende su curpa bisando cu e caminda na altura di Pos Chikito tabata tin un coba of bahada y pa e motibo ey no a mira e carioca. Fiscal a bise cu riba e caminda ey no tin niun buraco, niun bahada y mucho menos coba. Nememcio a declara den corte cu algun persona tabata pusha e carioca cu no kier a start, e la sigui bisa cu e no a dal patras di e carioca sino na banda. Na final di su declaracion e la haci un peticion riba verjaring, mirando cu ta algo cu a sosode 20 aña pasa y cu no por tin niun persecusion penal mas contra dje, paso e la caduca.
Dos testigo a presenta den corte
Autoridad a trata na busca varios testigo, pero dos so por a wordo yama, pa motibo cu e otronan lo a bay biba otro caminda. E prome testigo tabata Juan, kende a topa Nemencio na altura di V.O.C. y a yuda e Nemencio pusha su auto, pa motibo cu e auto no kier a start.
Segun Juan, Nemencio no tabata bebi ora e la tope. Despues e la bay cu Nemencio dal dos bitter, na Aruba Restaurant y Flor de oriente. E no ta corda mas cuanto bitter nan a dal segun Juan, 3 of 4.
E la bisa Hues cu di e accidente mes e no sa nada paso e no tabata den auto cu Nemencio.
E di dos testigo a declara cu e no ta corda mucho bon mas, pero e anochi ey e tabata biniendo for di San Nicolas pa bay Santa Cruz. Na altura di Pos Chikito enberdad e la mira e carioca, cu tabata memey caminda. Tambe locual e ta corda cu algun persona tabata pusha e carioca, pero e no ta sigur. E la mira e lusnan di auto di e acusado biniendo di pabou. Segun e testigo aki e la scucha e impacto, pero no a mira e accident mes sosode. Dia di e accidente Si e la declara na polis, cu e la mira con e pida palonan di e carioca y e hendenan sinta patras a bay halto y a spart for di otro. Anto 21 aña despues e no por corda mucho mas y a bisa muy bien posibel.
E la wordo confronta cu esaki den corte y mesora e la bisa cu e no ta corda mucho bon mas y a sigui bisa, cu e tempo ey e la declara tur locual e la mira, pero e no sa si polis a tuma su declaracion manera cu su persona a declara y sin cambia of a laga algo afo.
Procurador General a baha pisa riba Nemencio
Procurador General a mustra cu Nemencio e dia aki a core un auto, mientras un rato prome e tabata bebiendo alcohol. E la boks contra e Carioca, e la sigui core y a bay dal contra un palo di lus. E consecuencianan di su hecho aki tabata uno hopi horibel. Dos morto y 11 herido, aldun a keda den situacion critico. E unico cos cu e acusado por a bisa, ta cu e dia ey e no a bebe hopi alcohol.
Den su acusacion procurador general a bay riba diferente punto di e caso cu a wordo riba 8 di augustus 1947, caminda e acusado a briya cu su ausencia y esaki a wordo confirma den e demanda di Fiscal y e hues a dicta un sentencia contra Nemencio.
Verjaring (caduca)
Segun procurador general e acusado no a haci e peticion pa verjaring(caducacion di su caso). E sentencia den cual hues no a duna Fiscal rason, a pone cu Fiscal a bay den apelacion.
Segun Procurador General, Nemencio no a haci peticion riba e verjaring di e caso. E la mustra mas den direcion cu e acusado despues di 21 aña e la firma e sentencia y a bay mesora contra su sentencia.
Procurador General ta haya cu Corte den Prome Instancia no mester a duna Nemencio rason, pero Fiscal mester a haya rason. Door cu a duna Nemencio rason y Fiscal No, ta mustra mescos cu nunca a existi un persecusion penal. Pa e motibo aki Procurador General a pidi pa destrui e prome sentencia y pa asina duna Nemencio un sentencia nobo. Dos siman despues hof lo duna sentencia na Corsou.
E sentencia pa N.G. a keda mescos cu dia 8 di augustus 1947
Den luna di Oktober 1968, Hof a duna sentencia, contra e venezolano N.G. kende riba 8 di augustus 1947 a haya un sentencia di un aña di castigo di prison y tambe a kita su rijbewijs pa resto di su bida. E la keda sentencia y haya culpabel di a kita bida di dos persona y a laga 11 otro persona seriamente herida.
Durante cu Hof a trata e peticion di fiscal, Procurador general a bin na e conclusion cu e acusado durante tratamento di su caso na 1947 no tabata presente pa defende su persona pero awo Si kier bay contra.
Nemencio a haya su castigo y lo mester a djis sinta 1 aña den prison pa a kita bida di un mama, un mucha chikito y lagando varios persona herida, algun di nan a keda pa bida marca despues di e accidente horibel aki.
Bida di hende no tabata tin mucho balor
E tempo ney bida di hende, bida di un criatura di 7 aña y mama di 30 aña no tabata tin mucho balor. E chauffeurnan burachi no tabata worry cu nada, pasobra si nan desgracia un hende of mata hende toch e castigonan tabata hopi abou. Un aña di castigo di prison pa kita bida di un mucha cu tabata tin full un bida su dilanti, kita bida di un mama di 30 aña cu probablemente a laga su casa y mas yiu atras. Hopi tristo e sucedido aki tabata.
Chauffeur bou influencia ta un peliger grandi riba caminda.
Nos ta na 2021 casi 75 aña despues y danki Dios cu si polis haya un chauffeur bou influencia, e ta wordo kita for di riba caminda, pa su siguridad y di otro, e ta wordo deteni. Esaki pa no dun’e chens di desgracia of mata un persona inocente of su mes. Polis na Aruba tur dia ainda ta sigui detene chauffeurnan iresponsabel, cu ta subi tras di stuur bou influencia di alcohol.
Den historia di accidentenan fatal mayoria tabata pa motibo di chauffeur bou influencia. Cada chauffeur bou influencia ta un peliger grandi riba caminda.


text:
Awe durante dia lo mester tabata tin un intento di robo den un outo stashona.
E sospechoso no a logra den esaki ja ku algun persona lo mester a mire.
Mesora a meldu na polis di e intento di robo na e outo aki i tambe a duna deskripshon di e sospechoso na polis.
Mas lat den kareda di 5:30 pm polis lo mester a senjala e sospechoso aki den un outo riba kareteranan di Boneiru i mesora a bai over na para e outo pa listra e sospechoso i check un ke otro.
Durante kontrol riba e homber aki kende e deskripshon tabata kuadra komo esun ku kier a kibra pa horta den un outo, a bin topa un pistol den e outo di e sospechoso kual a keda detene mesora i e arma di kandela konfiska.
Investigashon den e kaso ta andando ketu bai.
FUENTE:LIVE 99 FM.
NOTISIA KU BO POR KONFIA.


text:
Diahuebs 25 di augustus e tres lidernan di oposicion den Parlamento di Aruba a firma un carta pa Minister President di Hulanda Mark Rutte y pa Secretario di Estado Alexandra van Huffelen den cual nan ta expresa nan preocupacion riba e situacion actual na Aruba. E lidernan di AVP, Accion 21 y MAS Mike Eman, Miguel Mansur y Marisol Lopez Tromp respectivamente ta preocupa cu e desaroyonan negativo politico den nos comunidad y ta distancia nan mes di e maneho destructivo di Gabinete Wever Croes II.
Lider di fraccion di MAS Marisol Lopez Tromp ta splica cu despues cu a entrega e carta aki, e reunion cu conseho di minister di reino a tuma lugar despues di cual secretario di estado Alexandra van Huffelen a expresa cu ainda e proposicion di CAFT pa un aanwijzing ta riba mesa. Apesar cu prome minister ta nenga esaki, realidad ta cu e proposicion aki ainda ta vigente y ta exigi cu gobierno mester drecha e presupuesto di Aruba cual a wordo aproba caba den parlamento pa un mayoria cu ta sostene gobierno.
Fraccion di MAS a vota contra, ya cu e presupuesto aki ta uno cu no ta realistico y no ta cuadra cu e palabracionnan cu a wordo haci entre Aruba y Hulanda for di dos aña pasa caba. Naturamente cu ta a base di e incumplimento aki, Aruba ta unda e ta awe cu e gobierno actual y cu un pueblo ta cansa y harta di e situacion aki. Lopez Tromp a sigui bisa cu tur hende sa cu gobierno di Aruba a pidi placa y cu esaki a wordo nenga ya cu Hulanda ta bisa cu e presupuesto mester wordo adapta y cu mester wak e palabracionna haci den dje, entre otro e reformanan cu a wordo palabra. Tambe mester sanea e situacion financiero di pais Aruba.
Loke por mira ta cu gobierno a hustamente aumenta e gastonan y e motibonan faborito cu prome minister ta menciona, ta cu tur e situacion ta a causa di e pandemia y e guera di Ukraina. Pero e realidad ta cu gobierno tin añanan caba pa cumpli cu e rapport aki y na e momentonan aki nos ta 4 aña despues y ainda CAFT mester bisa gobierno cu ainda nan no a cumpli cu loke a palabra.
Mester kita e nepotismo cu tin te dia di awe cu ta faborece famianan y amistadnan serca di gobierno y aunke cu gobierno a pasa un ley di screening, loke en efecto a wordo haci ta, aparte cu e ley di screening ta bon pa ministernan, e gobierno aki a percura pa haci cu e ‘friends and family’ mas aun por wordo ubica serca di e minister den trabou. Enbes di a haci e criterianan mas pisa pa evita cu tin nepotismo, e gobierno aki a percura pa haci esaki mas suave. Esaki ta demostra e intencionnan robes cu e gobierno aki tin pa continua cu nepotismo.


text:
Desde mita di april SETAR conhuntamente cu DVG y Gobierno di Aruba a cuminsa cu e prome parti, esta e DVG Health Check App, pa e registracion y maneho di e personanan den cuarentena. Meta di e DVG Health Check App ta pa haya un miho bista di e casonan cu tin registra y sigui e desaroyo di e personanan den cuarentena di cerca y asina bringa e Coronavirus na Aruba.
Den e di dos parti na comienso di juni, SETAR den colaboracion intenso cu DVG, HOH, ATA y Futura a traha riba e asina yama Aruba Health App cu ta enfoca riba e turistanan cu ta bin bishita nos isla. SETAR hunto cu DVG y HOH a enfoca riba e parti di salud di e app.
E app a wordo lansa 4 di juli 2020 y ta disponibel (den app stores di Apple y Google) pa turistanan download prome cu nan viahe pa Aruba. E Aruba Health App ta ofrece e turistanan diferente informacion relata na e Coronavirus desde nan yegada y durante nan estadia na Aruba. Por ehempel si en caso un turista haci un test na Aruba, e turista lo ricibi su resultado dentro di 24 ora via e app. Si e test sali positivo, e turista automaticamente tambe ta drenta den e sistema di administracion di cuarentena di DVG p’asina por sigui e desaroyo di cerca.
SETAR conhuntamente cu e partnernan envolvi ta trahando riba desaroyonan di e app pa futuro. E intencion ta pa e app aki keda crece y keda sostene e crecemento di bishitante na Aruba enfocando riba nan salud.
SETAR, como nos compania nacional di Comunicacion, ta orguyoso di por aporta cu solucionnan innovativo pa yuda bringa y restringi e transmision di Coronavirus aki na Aruba.


text:
Kralendijk – Entrante djasabra 4 di desèmber Fundashon Mariadal ta suspendé e areglo pa bishitante di Kas di Kuido. E motibu pa esaki ta e e kantidat grandi di hende ku a tèst positivo pa COVID-19 na nos isla.
E habitantenan di Kas di Kuido ta hopi vulnerabel i eksperensia mundial ta siña nos ku sin un angua di buster kontra COVID-19 nan ta mas suseptibel pa un kontagio. Den kaso di un eventual brote COVID-19 lo por plama rápidamente bou di e habitantenan i e konsekuensianan por ta hopi grave.
E intenshon ta pa laga suspenshon di e oranan di bishita na Kas di Kuido dura te e di tres siman di desèmber. Turesten e habitantenan di Kas di Kuido ku ta deseá esei lo bini na remarke pa un angua di buster kontra COVID-19. Entretantu e habitantenan a pasa angua kontra grip tambe i awor sin ningun problema nan por pasa e angua di buster kontra COVID-19. E habitantenan di Kas di Kuido ta spera ku durante Dianan di Pasku nan por risibí bishita na un manera seif atrobe.
Eksepshon
Den kaso di un eventual nesesidat médiko den konsulta ku dòkter lo hasi un eksepshon riba suspenshon di e areglo di bishita pa famianan.
Video call
Famia di e habitantenan ta risibí un number di telefòn pa por keda mantené kontakto pa medio di video call. E ora ei nan por yama di 9:00 or te 10:00 or i di 13:00 or te 15:00 or. Un guia di aktividat lo kontestá e yamada i sòru pa e kontakto ku e habitante. E guia di aktividat no ta outorisá pa duna informashon tokante un habitante.
Sigui tambe nos página di Facebook ku e nòmber ‘Kas di Kuido Boneiru’ pa informashon aktual.


text:
Asparagus custard
Ingrediente:
• 2 cups asparagus corta pida-pida
– 3 webo
– 3 cuchara di manteca (gesmelt)
– 2 cups lechi
– ½ telep salo
– 1 telep tabasco
Preparacion:
herbe asparagus den un poco awa te ora e ta moli. Bati webo y pone e manteca gesmelt y lechi y salo. Ponenan hunto cu ½ cups die awa cu e asparagus a herbe cune. Pone den un baki hunta cu
manteca tur cos hunto. Despues pone e baki aki den un otro baki cu awa cayente (baño di maria) y pone den fornu na (350 grado) y lage te cu mei ora pa 1 ora. Bo ta check e custard y sirbie cayente.
Ayaca
Ingediente:
• 1 ½ saco hariña pan – 6 ½ lb. foyo pa ayaca (herbenan 10 min)
• 1 lb. Crisco – 1 lb carni baca sin webo y sin vet
• 2 lb carni porco – 2 ½ lb. galiña – ½ .b. bacon – 3 lb. promenton
• 2 lb. ayoporros – 3 lb. sibojo
• 3 lb. tomati – 1 paki siboyin
• 1 paki peterselie – 2 cabez konoflo
• 1 boter alcapara (chiq.) – 1 botter mosterd (chiq.)
• 24 olijfi – 2 kopi rasenshi
• 24 pruim – 48 cashipete
• 2 cuchara saus ingles – 1 glas grandi biña moscatel
• 1 rol cabuja fini pa mara.
Preparacion:
corta e carni di baca y di porco den pida pida cuadra. Herbe y galiña y lilanan den pidanan chiquito (waroda e bouillon o consomme). Mula e promenton ayoporros, siboyin, tomati, sibojo y peterselie. Pone e crisco ceinta den un planchi y pone mitar di e ingredientenan anterior den dje, hunto cu mitar di e konoflonan machica, (usa awor solamente mitar di e crisco). Ora e ingredientenan aki ta hasa, agregae resto di e ingrediente mula y laga nan hasa un poco mas preparando un smoor. Pone carni di porco di baca y e bacon corta den repi fini y laga tur hunto cushina te ora cu nan keda bon hasa. Despues agrega e carni di galiña. Ora e stoba ta cla agrega e alcapara, rasenchi, mosterd, saus ingles, e biña, salo, peper na bo gusto. Despues cu e mansa ta cla disolve un poco consome di galiña den dje. E otro mitar di crisco ta worde hasa cu e resto di conoflo machica. Pa mansa nos ta sigui e instruccionnan ariba e paki di hariña Pan y agrega ½ kopi di crisco pa cada paki di harña pan. Si bo tin deseo di duna e mansa color agrega un poco di colo-o-noto na e conoflo y cris.
Bakijou a la marina
Ingredientenan:
• 1 paki di bakijou SEA BEST
• ½ siboyo grandi corta na reenchi
• ½ promenton berde corte na repi
• ½ promenton cora corta na repi
• 2 cuchara grandi di azeta di olijfi
• 2 augurk corta na blokki
• 15 zilveruitjes
• 1 cuchara di picalili
• 1 cuchara di tomato pure
Preparadion:
pone e bakijou fresca pa saca e salo (24 ora prome) su mañan ta herbe e bakijou pa mas
of menos 1 ora. Smoor tur e ingredientenan, ora cu e bakijou a caba di herbe ta pone
hunto cu e ingredientenan y laga smoor pa 15 min.Por come cu aroz, funchi of batata herbi. Cu awacati y banana hasa.
Bakijou Stobá
Ingrediente:
• 1 paki di bakijou
• 1 siboyo
• 2 promenton
• 2 tomati
• 1 taki di selder corta chikito chikito
• 2 diente di knoflook
• 1 cuchara grande di awa
• 1 cuchara grande di manteca
Preparacion:
pone e bakijou fresca for di anochi y percura pa e awa tapa e bakijou completo. Mainta ora ta cla pa cuminza ta laba e bakijou bon, kita e scama y bute herbe cu knoflook. Ora e bakijou caba di herbe esta bira moli, ta score e awa y ta labe dos te tres biaha pa e salo sali. Despues nos ta corta e bakijou chikito chikito, y ta bolbe labe pa despues hase den un tiki zeta. Pone e siboyo, promenton, tomati, y selder hasa
den un cuchara di awa, y manteca. E awa ta pa e specerijnan no seca mucho. Despues ta pone e bakijou hunto ce u specerijnan y laganan cushina un tiki. Por sirbi e bakijou hasa cu pampoena herbi, tutu of funchi.
Balchi di salmon
Ingrediente:
• 3 webo – 1 bl. Salmon di awa chikito
• Siboyo, promenton, pica
• Maggy sauce, black peper, bladk soy, ketjap manis, (un tiki
di caka uno) – 8 cuchara di hariña – ½ cuchara di baking powder
Preparacion:
Bati e 3 webonan tira e salmon cu su awa aden. Tira siboyo corta chiquit, promenton, pica, maggy, black pepper, black soy, ketjap manis tira e 8 cuchara hariña y e baking powder, bruhanan hunto.Pone azeta hasa cayente, cu un cuchara di e mansa pone den e planchi lage hasa.
Bolo di pan cu lamoenchi
Ingrediente:
• 4 webo (separa blanco for di dol)
• 1 1/3 kopi di lechi condens
• 1 telep di casca di lamoenchi raspa
• 1/3 kopi juice di lamoenchi
• 1 telep di incensia di vanilia
• ¼ telep di nutmuskaat
• 2 cuchara gr. di manteca dushi dirti
• 2/3 kopi di pan bieu raspa fini
Preparacion:
Bati e dol di webonan bon bati y despues bruhanan cu e lechi condens. Pone acerca e casca di lamoenchi, e juice di lamoenchi e vanilia y nutmuskaat. Bruha tur cos bon den otro. Bati e blanco di webonan bon bati y basha esaki tambe adeny despues e manteca dirti y mitar di e pan raspa. Awor ta hunta un forma cu rees, y ta strooi den dje mitar di e sobra pan. Ta basha e mezcla den e forma y sobra pan riba dje. Durante ½ ora ta horne den un forno no mucho cayente, despues ta pega e fornopero ta lage e bolo aden cu porta cera 1 ora mas.
Cabaron di caribe
Ingredientenan
• 1 lb. di cabaron (pele y hacie limpi pa herbe)
• 1 siboyo corta chiquito
• 1 apel pela y corta na bloki chiquito
• 1 bara di manteca of margarina blue ribbon
• 1 telep di curry powder
• 1 tenchi knoflook machica
• 1 cuchara grandi di pindakaas
• 1 lamoendhi y salu segun smaak
Preparacion:
Hasa e siboyo cu apel y e curry den manteca te ora nan haya uncolor geel. Pone e knoflook hunto cu nan. Awor drei e pindakas aden y basha mes tanto awa lauw te ora e saus ta diki. Primi un tiki lamoenchi y strooi salo segun smaak den e saus. Lagecushina pa 8 minuut. Pone e cabaronnan aden y e ta cla pa come.
Cabrito stoba
Ingredientes:
– 1/2 liber carnisa1
– 1/2 liber di kabrito
– 2 cibyo mediano corta fini
– 2 teenchi knoflook corta fini
– 1 promenton corta na bloki
– 1/2 madam Jeanette corta fini fini
– 2 tomati pela y corta den kwater
– 1 tsp suco
– 1/4 tsp nootmuskaat
– 2 tbs rucu
– Lamoenchi
– Salo y pepper
Preparacion:
Laba e carnisa, kita e vet y pone herbe pa 15 minuut. Cambia e awa un biaha. Corta e carnisa den pida (bite size). E cabrito bo ta season cu salo, garlic powder, onion powder, nootmuskaat y pepper. Tambe agrega na e season english sauce. Hasa e cabrito hunto cu promenton, ciboyo, knoflook y tomati pa 15 minuut. Agrega e carnisa y si mester un tiki awa. Cushina e cabrito te ora nan ta casi cla. Agrega e batata y pasta di tomati. Cushina te ora e batata ta moli.
Calbas largo stoba
E cuminda aki bo hasi mescos pa papaya stoba.
Ingredientes:
– Un calbas di ongeveer 3 liber
– 1 liber di carnisa
– 2 liber di carni stoba
– 2 ciboyo grandi corta na bloki chikito
– 1 promenton corta na bloki chikito
– 2 tomati mediano
– 1 1/2 di pampoena
– 2 batata dushi chikito
– Manteca
– Rucu
– Pasta di tomati
– Nootmuskaat
– Comino
– Salo y pepper na smaak
– Bouillon vegetal (2 liter)
Despues cu nos a laga nos carnisá i rabu freska i a laba nan bon , ta pone nan huntu ku e carni di cabritu , siboyo, konofló, nutmeg i manteka na candela. E awa den e weja mester ta cuater dede mas cu e contenido. Tanten nos ta caska e calbas, corté saka e mondongo i corté na dou dou. Ora e carninan a cushiná ta agrega e calbas, batata i ruku laganan kaba di cushiná. No lagé cushiná hopi pa e calbas no bira papa. Nos por come e Calbas Largu Stobá aki ku aros of funchi. .
Calchi carni
Ingredientenan:
Sasona e carni cu:
– Season all
– Mascala
– Polvo di konoflok
– Paneermeel
Den blender:
– 1 siboyo
– 1/2 promenton
– 3 tenchi konoflok
– 2 pida cilantro
– 1 pida selder
– un tiki ketjap mani
Sirbi cuanto: 4 pa 5 persona
Instruccionnan:
Mezcla e carni sasona cu locual bo a caba di blend. Tira paneermeel aden. Si no tin, bo por toast pan y usa su garna. Traha e carna na bola. Por bati un webo y pasa e balchinan den webo pa mara. Pone e wok keinta cu basta azeta y laga e azeta bira hopi cayente. Pone e balanan hasa den dos biaha. Ora caba di haci nan tur pa prome biaha, ta cambia e azeta y ta haci e wok limpi tambe. A wor por haci nan di dis biaha.
Saus:
Coi un tiki di e azeta cu bo a caba di haci e balanan pa traha e saus.
Agrega:
– 1 siboyo
– 1 promenton
– 2 tomati fresco
– Un tiki ketjap mani
– Un tiki tomati catchup
– Un tiki awa
– Na final por corta ginger chikito pone aden
Ora cu bo saus ta kla, ta pone e balanan landa den dje pa e toke final.
Calco a la Parilla
Wak e grill ta cayente pa esaki.
– Calco
– Madame Jeanette
– Lamoentji
– Maggi (bastante)
– Conoflok
– Azeta Vegetal
– Salo y pepper na smaak.
Hasie e calconan limpi y bai nan cu un meat mallet, pone salo, pepper, madam jeanette y un tiki azeta vegetal riba nan. Hasa nan “a la parilla” tur dos banda. (No laga nan hopi riba candela asina nan ta bira duro). Traha e saus di lamoentji, maggi, conoflok y madame jeanette y basha riba nan. Mas madame jeanette ta mihor. Come cu pan bati y banana hasa.
Calco Stoba
Ingrediente:
• 4 pida calco
• 1 siboyo
• 1promenton
• 2 of 3 lamunchi
• 2 cuchara grande di manteca
• 1 cuchara di consomé
Preparacion:
E calco un vlies roos pues mester kita esaki y lage blanco blanco pa despues ta bati e calconan te ora nan plama for di otro. E ora ey ta corta nan chikito chikito y pone nan den comchi. Corta e siboyo y promenton y laga nan hasa den e dos cucharanan di manteca den un panchi hundo. Ta pone tambe consumé y laganan hasa un tiki. Ora ta asina leu ta pone e calco den e panchi y laga nan djis hasa un tiki asina. Ta sake for di panchi y sirbie mesora. Pos saboria e Calco Stobá aki ku sea aros of tutu.
Calco tempera
Ingredientes:
– 1 liber di calco
– 3 ciboyo mediano
– 1 of 2 Madame Jeanette
– Awa caynte
– Salo y sucu
Den e baki di plastic of conchi di glas grandi pone e ciboyo corta na renchi. Agrega e eMadam Jeanette, salu y sucu (1 cuchara cada uno). Pone u wea herbe cu awa y salo. Slice e calco den dos pida y tenderize e cu martiuw dicushina (meattenderizer). Pasa e calco den awa cayente. No lage herbe den e awa. Corta ecalco den repi of bloki (depende di bo gusto) y tire den e baki plastic of conchi glas. Mix e bon. Usa awa cayente pa traha e vinager. Ami personalmente mi ta tira ongeveer 40 ml di vinagerpuro den e baki y mix e contenido bon. Purbe pa sabor y si falta zuur agrega un tiki vinager acerca.
Chow Mien di Galiña
Ingrediente:
• 3 liber di galiña (pecho) corta chikito
• ½ cup di hariña di pan
• 2 cuchara chikito di sala
• 2/3 cup di res
• 2 siboyo corta chikito
• 1 pida siboyo largo corta chikito
• 4 cup di awa
• 1 cup di mushroom corta chikito
• 4 blokki di bouillon
• 1 liber di spaggethi
• 2 cuchara grandi di Worcestershire Sauce
Preparacion:
Herbe e spaggethi den awa cu salo, ora cu e ta moli, ta score e awa ofo, y lag’e para. Bruha e salo y e hariña di pan den otro, pasa e galiñanan den e mescala aki. Pone e res na candela lag’e bira cayente, anto awor ta hasa e galiñanan aden. Caba ta pone e siboyo, selder, siboyo largo, mushroom tambe den e wea. Laganan tambe hasa un tiki, y ora nan bira bruin, ta pone e blikkinan di bouillon den un tiki awa, y basha nan tambe aden. Ta pone dos cup di awa tambe aden, tap’é. Awor ta baha e stof. Lag’e cushina mas óf menos mey ora óf te ora cu e bira moli. Ora e ta cla, ta pone e Worcestershire Sauce acera, y ta drey’e bon. Baha e wea foí candela. Basha e spaggethi riba un schaaltji, pone e galiña cushina riba dje, cu su saus un banda pa come.
Cibojo pika – Tempera
E ciboyo pika ta bai bon cu pisca hasa of use pa tembera ham, spam y seafood.
Ingredientenan:
– 3 ciboyo mediano cora
– Un of dos tenchi knoflook
– Awe cayente
– Essencia di Vinager
– Madam Jeanette
– Sucu y salo na smaak
Corta e ciboyo den renchi of chikito depende bo smaak. Corta e knoflok masha chikito. E madam Jeanette ta wordo corta chikito chikito of grandi si bo ta pensa di sake dispues pa no hasie
mucho pika. Mescla e ciboyo, knoflok y pika den un bowl di plastic of glas agrega e salu y sucu. E verhouding di vinager pa awa cayente ta ongeveer 1:8. Bo por hunga cu verhouding si bo kier e zuur mas skerpi of menos zuur. Si bo ta bay tempera ham of spam bo ta agrega un paar di clabo aden. Si bo ta tempera pisca (hasa) pone dos bladchi di laurel y un paar di clabo aden.
Ciopinno
Ingrediente:
• ½ lb. di filet di pisca – ½ promenton berde
• 2 siboyo corta chiquito – 1 teenchi knoflook corta chiquito
• 1 cuchara grandi di azeta dushi – 1 bl. grandi (16 onz) di tomati corta
• 1 bl. (8 onz) di saus tomati – ½ telep di salu
• ¼ telep di oregano – ¼ telep di basil peper
• 2 bleki di cabaron – 1 bleki di mixed clams
Preparacion:
Corta e fillet di pisca na pida chiquito. Corta promenton. Den un wega grandi hasa e promenton, siboyo, knoflook den azeta dushi te ora e siboyo cuminsa blink. E no mester bira bruin, agrega e tomati y saus di tomati biña, peterselie, salu, oregano, basil ypeper. Laga nan herbe. Baha e candela y smoor e pa 20 minuut. Pone pisca aden, cabaron y e bleki di clams. Laga nan herbe. Baha e candela pone tapadera y lage smoor pa 10 minuut of te ora e pisca no ta cura mas. Sirbie cu pan bati.
Frekedel di pisca
20 ons di pisca. Season cu peper, salo, lamoenchi y worcestersauce (L&P)
Corta na bloki:
– 3 oz promenton
– 3 oz tomati
– 3 oz selder (e blaachi)
– 3 oz sibojo
1. Pasa pisca den harina y hasi esaki
2. Sautee den planchi cu e pisca e verduranan, agrega 3 oz awa y 1 tsp di comino
3. Laga esaki smoor pa 30 min
4. Laga e pisca fria (sake pone den bowl y pone den cooler)
5. Mula e pisca, verdura, promente, of pica di papaya
6. 1 webo den e mescal; 1 cup pa 1 1/2 cup di maneermeel poko poko
7. Pasa e frekadel den harina blanco y hasanan den azeta cayente
8. Si e falta pika ta agrega pika di papaya
9. Si bo ta hase e mesun dia bo ta pase 2 vez den harinja
Breaded Banana:
1. Corta bacoba na 2
2. Pasa nan den webo (bon bati), harinja blanco y despues den paneermeel
3. Hasa nan den azeta cayente.
Gelatina
– 2 bl. condence
– 1 bl. lechi
– 1 bl. awa
– 4 webu
– 1 bl. peach parti na 1/2
– 400 grms., 2 kop – sucu
– 3 paki knox (10 sacu)
– 3 lamoentje
– 2 cuch. vanilla
No. 1:
4 sobres di knox den 1 glas di 1/4 l. Di awa frieuw cu e 3 of 4 lamoentje primi y lagele para.
Den 2 glas di awa y 2 kopi de sucu nos ta pone herebe, asina e herebe bahele for di stoof y basha no. 1 aden. Den un molde nos ta basha y hinkele den dreezer te ora e bira mitar duro. Ora e ta 1/2 duro nos ta pone e peach nan den dje y bolbe hinkele aden te ora e bira awor si duro-duro (gelatina) e ora ei bo ta pone e sobra riba dje y bolbe vries e.
No. 2:
– 2 glas di awa frieuw
– 2 doep lepel vanilla
– 6 sobres knox
– Toer esei nan laga para meskos cu no. 1
– 2 bleki condence
– 1 bleki lechi
– 1 cleki awa
– 4 weboe di drei
Pone nan tur aki riba candela y sigi drei te ora e herebe. Bahele for die candelay basha no. 2 den dje y sigi drei te ora e fria pa e no hanja vel. Ora e a fria y e otro den freezer ta duro, bashe riba dje y pone back laganan cuaga.
Hala di galiña style BBQ
Ingrediente:
• 250 gr. Hala di galiña – 8 cuchara di ketcup
• 8 cuchara di Soya sauce – 1 cuchara chikito di honing
• 1 cuchara chikito di binager – 2 teetchi knoflook
• ½ siboyo salo segun smaak
Preparacion:
1. Laba e halanan, depues secanan bon.
2. Machica of mula e siboyo y e knoflook fini-fini.
3. Traha un saus di tur e ingredientenen
4. Hunta e halanan cu e saus aki, laganan trek e sabordi e saus aki un rato.
5. Pone nan den un baki pa bay forno y kinke den forno na 200 grado, laga nan bira bunita bruin.
Keri Keri
Ingredientes:
– 2 lbs fillet di pisca
– Celdery
– Promenton grandi corta na bloki chikito
– Ciboyo corta na bloki chikito
– 1/2 tsp rucu
– Manteca
– Pepper
– 10 blachi basil
Den un wea grandi herbe e pisca den awa cu salo pa 20 minuut. Lage e pisca fria y garna e pisca. Den un wea di hero hasa e celder, promenton, ciboyo y e blachinan di basil den mantega pa ± 3 minuut. Agrega e pisca y rucu lage hasa pa 5 minuut mas. Usa e pepper pa trese na smaak. Si bo kier hasi e kerikeri pica agrega 1/2 madam Jeanette ora bo ta hasa e celder.
Kreeft
Ingrediente:
• 1 kreeft
• 1 cuchara grandi di manteca
• 1 siboyo grandi
• 1 kelki di brandy
• 1 glas di biña blanco
• 1 bleki di mushroom (champignon chiquito)
• Salu, pica
PA SAUS
Ingrediente:
• 3 sol di webo
• ½ kopi di awa
• 3 cuchara grandi di manteca
• 1 cuchara di lamoenchi (awa)
• Salu, pica
PA ADORNO
Ingrediente:
• 1 lb. di batata (chiquito)
• Sneetje di lamoenchi
Preparacion:
Herbe e Kreeft saca su carni, corte chiquito. Pone e manteca kima den un wea y corta e siboyo chiquito den dje. Pone e kreeft hunto cu e siboyo, baha e stoof un poco y basha e biña, e brandy y e mushroom tambe den e wea y poco salu y pica segun smaak, lage smoor un rato te ora e seca poco. Ta pone e dol de webonan den un comchi hunto cu e awa y ta bati esakinan un poco. Despues ta pone e comchi aki a baño di maria ariba candela y ta sigui batie te ora e bira scuma. E ora ey ariba candela mes ta pone acerca e manteca, e lamoenchi y salu y pica y ta sigui batie te ora e rende basta. Mientras ta traha e saki aki e kreeft tambe a bin cla, ta bashe den un asetchi, basha su saus ariba dje. Pa adorno ta herbe e batata nan caba hasa nan den manteca pone nan na rand di e asetchi hunto cu e sneechinan di lamoenchi.
Lomito Franses
Ingrediente:
• 2 liber di lomito
• 1 siboyo grandi corta fini-fini
• 2 bleki di mushroom
• 1 cup di bouillon
• ½ cup di hariña di pan
• 1 glas di biña corra
• Un tiki salo, cuffy y knoflook na puiro Manteca
Preparacion:
Despues di laba e lomito cu awa cu salo ta sasone cu e curry y e knoflook y lag’e para un rato. Awor den un wea di funchi, of un wea di hero nos ta pone manteca hasa bira bruin. Ora ta asina leu ta pone e lomito aden y laga hasa bira bonita bruin. Awor ta traha un saus di siboyo, bouillon, hariña di pan y e manteca. Si e ta tiki, nos ta pone mas manteca hunto y e biña y laga nan cushina pa 10 minuut. Ora ta cla ta basha e mushroom aden y laga esaki tambe cushina un tiki. Nos ta basha e sauw aki riba nos lomito y e ta cla.
Lomito horna
Ingrediente:
• 1 pida lomito
• 4 cup di ojange mermelada (jam)
• 3 cuchara gr. Di frozen orange juice
• 1 telep di mustard
• 1 siboyo chiquito raspa
• ¼ cup di soy saus
Preparacion:
Laba e lomito bon, lore den foil paper y pone den forno, prete bon den e foil y lage cushina bon den e forno pa 1 ½ ora. E resto di e cosnan pone den un bowl, mix nan tur hunto saca e carni horna, kita e foil. Hunta un forma cu manteca, pone e carni aden. Cu un kwashi hunta e carni cu ½ di e saus. Pone bek den forno, despues di ½ ora sake y bolbe hunte cu e resto di e saus. Despues bolbe pone den forno pa un rato pa e coy smaak. Ora bo sirbie pone cu aroz y berdura.
Omelet di pisca
Ingrediente:
• 2 kopi di pisca herbi
• 2 cuchara di siboyo corta chiquito
• 1 telep di salo
• ½ kopi di lechi
• ¼ telep di peper
• 3 cuchara di vinager
• 4 webo
• 4 cuchara di manteca dirti
Preparacion:
Prome ta bati e webonan. Bruha tur e specerijnan hunto. Te delaster ta pone e pisca. Pone un panchi na candela cu azeta dushi. Lage bira bon cayente basha awor e omelet aden y lage hasa bira bruin tur dos banda.
Paella
Ingrediente:
• 4 cuchara gr. Di manteca
• 150 gr. Pisca
• 300 gr. Cabaron
• 300 gr. Cangreuw di bleki
• 2 kreeft
• 300 gr. Oester fresco of di bleki
• 1 bleki mushroom
• 300 gr. Aroz
• 2 siboyo corta chiquito
• 1 promenton corta chiquito
• 1 tomati palo
• 2 cuchara di saus preto (soya saus)
• 1 ½ cuchara di brandy
• 1 consome di pisca
• Pikante na smaak
Preparacion:
Dirti e 4 cuchara di manteca, y hasa e siboyo, promenton, djei e tomati palo. Ora nan ta medio hasa tira e cabaron, e cangreu, e kreeft, oester y e pisca y laga nan hasa un rato. Djei bo ta tira e mushroom, e consome di pisca, y e brandy y laganan sigui hasa, delaster bo ta basha e azeta di olijvi, y laga nan hasa ariba candela abao. Herbe e aroz cu mita di bouillon di pisca un pida di promenton pa duna e aroz smaak. Ora e aroz ta cla, bashe den e plaanchi, draai e aroz bon pa tur cos drenta bon den otro y laga tur cos hasa bon, y sigui draai e pa e no pega te ora e seca bon.E no mester keda muha. Tira bo picante na bo smaak y listo.
Pan bati
Ingredientes:
– 1/2 cup di harinja blanco
– 3 cuchara di harinja geel
– 1 telep di baking powder
– 1 cuchara di lechi
– 1 cuchara di sucu
– 1 cuchara di salu
– Awa
– Azeta
Mescla tur e ingredientenan seco den otro. Agrega awa den e mescla te ora e bira un batter un tiki fini. Pone un casuela (un planchi di teflon tambe ta juda) na candela y hunta esaki cu
azeta. Bati bo pan y bon provecho.
Papaya stobá
Ingrediente:
• 1 papaya bèrde
• 1 liber di carni di cabrito
• 1 liber di carnisá
• 1 liber di rabo
• 3 batata aardappel
• ½ siboyo grandi
• 1 cuchara chikito di nootmuskaar
• 2 diente di knoflook of 1 cuchara chikito di knoflook na puiru
• 1 cuchara grandi ki rucu pa e cominda haya su color.
Preparacion:
Fresca bo carnisá y rabo for di un dia promé, esta laga e carninan pasa anochi den suficiente awa. Ora ta bay cushiná ta laba nan sigur dos te tres biaha. Corda si cu nan mester ta corta chikito chikito. Logicamente ta laba e carni di cabrito tambe hopi bon cu su awa cu lamoenchi. Ora tur carni ta bon laba ta pone nan den un wea cu awa cu ta cuater dede riba e carninan. Agrega e siboyo, nootmuskaat y knoflook y laga nan cushina bira un tiki moli. Mientras tanto ta prepara e papaya. Prome cu corta e papaya ta scherf esaki rond su curpa pa asina e lechi por sali. Despues ta casca y corta e papaya na dou dou, labé bon y poné huntu cu e manteca cerca e carninan. Na momento cu e papaya a cushina un tiki, ta agrega e batata cortá na blokki y e ruca. Bruha tur cos hunta, tapa e wea bon y laga esaki soda, manera nan tabata bisa antes (soda ta significa laga e cuminda cushina un poco man). Ora nos Papaya stobá ta cla nos por comé cu un bon funchi of aroz.
Pisca Corra Hasa
Ingrediente:
6 Pisca corra pareu – Azeta (e cantidad mester ta net pa e subi un tiki riba e pisca ora ta hase) – Salo •
Lamoenchi segun bo smaak – 3 pa 4 tenchi of djente di knoflook
Ingredientenan p’e saus:
1 siboyo grandi – 1 tomati – 1 promenton – 1 cuchara grandi di manteca – 2 cuchara di consome – 1 cup di awa
Preparacion:
Muha e pisca pa asina por scam’e mas lihe. Pa keda cla mas lihe por scama e pisca cu un forki. Ora ta cla di scama, ta limpia e pisca su paden bon y labe bon pa despues scherf e pisca cada banda di su curpa. Ora ta cla, ta buta salo riba e pisca y primi bon lamoenchi riba dje. Caba bute riba un serbete y sek’e, pero no ta laba e pisca. Kita e lamoenchi y salo. Mientras tanto ta pone un panchi na candela cu azeta cu e djentenan di knoflook. Laga esakinan hasa te ora nan bira bruin. Si e knoflooknan no ta bon hasa e piscanan ta pega, pues check esaki bon. Ora ta asina leu ta pone e piscanan den e azeta y laga nan hasa bon tur dos banda. No tapa e panchi!!! Ora e piscanan ta bon hasa ta saca nan for di e azeta y awor nos ta ban prepara e saus. Ta pone tur e specerijnan hunto den un panchi cu e manteca y laga nan hasa un tiki. Despues ta pone e cup di awa y e cuchara di consome. Laga esaki cushina un poco y nos saus ta cla. Sirbi bo pisca cu su saus crioyo, sea cu su funchi, aroz, tutu of batata. Anto pa e pisca corra baha mas miho ainda corda sirbi’e cu su banana moli hasa.
Pork chop den saus di tomati
Ingrediente:
• 2 cuchara grandi di azeta dushi
• 4 pork chops
• 4 cuchara grandi di pasta di tomati
• 1 ½ cup di bouillon di carni
• 1 bay leaf (lourierblaachi)
• 1 manteca of margarina
• ½ telep di oregano
• 1 paki frozen sweet peas
Preparacion:
Ceinta e azeta basta e pasta di tomati y bouillon aden. Drei nan y pone e bay leaf tambe aden. Den un otro planchi hasa e pork chops den manteca tur dos banda bruin y agrega e saus di tomati. Pone e tapadera y laganan smoor pa 20 min. Strooi e oregano den e saus y pone e sweet peas aden. Ceintanan den e saus atrobe. Sirbie cu aroz of macaroni.
Promenton yena cu cabaron
Ingrediente:
• ½ cup di macaroni herbi
• 6 promenton berde grandi
• ½ cup di selder corta chiquito
• 3 cuchara grandi di mateca
• 3 cuchara grandi di hariña blanco
• 1 telep di garlic salt
• 1 ¾ cup di lechi
• ¾ cup di swiss cheese raspa
• ¼ cup di biña blanco seco
• 2 bleki di cabaron
Preparacion:
Corta e top di e promentonnan y kita e simianan y e paden. Herbe e promenton nan pa 3 minuut den awa cayente cu un tiki salo. Bira nan boca abao pa scoria e awa. Haza e selder den e manteca,
agrega e hariña y garlic salt. Basha e lechi di biaha aden y cushine y drei te ora e bira diki. Tira ¼ cup di e keshi raspa y e biña aden. Drei e te ora e keeshi smelt. Pone awor e macaroni y e cabaron aden. Yena cada promento cu e mezcla aki y pone nan den un baking sheet y pone den forno na 350 grado pa 30 minuut. Strooi e resto di keeshi y pone nan horna pa 3 minuut mas of te ora e keeshi smelt.
Pudding di carni
Ingrediente:
• 2 liber di carni di baca corta nan dow dow
• 6 webo
• 1 tomati
• 1 siboyo
• 1 promenton
• 8 alcapara
• 10 aceituna
• 20 rasenchi
• ½ kopi di manteca
• ½ kopi di awa
Preparacion:
Laba e carni pone hasa den manteca cu e siboyo tomati y promenton. Ora e carni ta moli slais e aceitunanan y pone nan hunto y e alcaparanan y tambe e rasenchi. Bati e webonan y bashannan den e carni. Mescla tur cos bon mescla y bashanan den un forma bon hunta cu rees. Pone den fornu na 300 grado pa 1 ora.
Receta di pan
Ingrediente:
• 2 ½ cup awa
• ½ cup lechi
• 1 cuchara chiquito salo
• 6 cuchara grandi sucu
• ½ staf di margarina Blue ribbon
• 4 cuchara grandi rees Crisco
• 2 cuchara grandi ijs instant
• 2 ½ liber hariña blanco
Preparacion:
Pone den komchi grandi, tur ingrediente hunto no e ijs. Pone poco hariña drei tur hunto. Pone e ijs basha resto hariña y mansa nan te ora e mansa bira suave. Lora nan rondo of ki fomra cu ta. Laga nan rijs bon. Honra nan na 350 grado, te ora nan bira un tiki licht bruin.
Roast chicken
Ingrediente:
• 1 paki di chichen legs di 5 liber
• 1/8 teenchi di knoflook, selder
• 1 telep di res crushed peper
• Kruidnagel, yerba buena, promenton, siboyo
• 2 telep di curry
• 2 telep di consome
• 2 telep di pikante
• ½ telep di black peper
• Soya saus, ketchup, maggie
Preparacion
Laba e galiña bon cu lamoenchi y knoflook. Pone stoba cu tur e specerijnan y sausnan te cu e sausnan bira diki. Saca e galiñanan huntanan cu manteca y barbeque saus y pone nan den fornu 20 a 30 minut na 500 grado te ora cu e bira bruin.
Scampi
Ingrediente:
• 2 tenchi knoflok machika
• ½ telep di salo
• ½ telep di oregano
• 1 lb di cabaron casca limpi
• ½ cup di peterselie, corta chiquito
• ¼ cup di manteca margarina blue band• ½ lb di spaghetti herbi• 1 bleki di spinazie
Preparacion:
Mezela e knoflook, salo y oregano. Agrega esaki cu e manteca hunto cu azeta dushi. Ceinte, despues pone e cabaronnan aden. Hasanan pa 3 pa 5 minuut of te ora nan bira un color rose. Pone peterselie ariba tambe. Sirbie cu spaghetti cu spinazie, mescla cu keeshi parmesano y peper mula grof.
Schenkels gesmoor den saus
Ingrediente:
• 4 schenkels
• Salo, peper
• ½ cup hariña blanco
• 1 barra manteca of margarina
• Pida casca di un lamoenchi geel
• 1 telep di siboyo corta chiquito
• 1 tenchi knoflook, corta masha chiquito
• 1 telep di marjoram
• ½ cup di biña corra
• 1 telep di pasta di tomati
• Peterselie corta chiquito
• 2 cup bouillon di carni
Preparacion:
Strooi salo y peper ariba e schenkelnan. Pasanan den hariña blanco. Smelt e mateca y hasa e chenkelnan ariba candela halto te ora nan bira bruin. Baha e candela y agrega siboyo, knoflook, casca di lamoendhi y marjoram. Laga nan hasa un tiki den mateca.Combina e biña cu e pasta di tomati y keinta nan. Basha ariba e schenkels un copi bouillon y tap. Lage stoba pa 1 ½ ora ariba candela abao. Si ta necesario basha mas bouillon y bira e schenkelnan. Sacanan for di e wega y si e saus ta awa, drei untiki hariña blanco aden y pone schenkelnan back den e saus. Strooi peterselie ariba nan. Sirbie cu risotto of macaroni.
Sopi di Baca
– 1 1/4 lb (of) 20 oz di carni soppi na dice (bloki)
– 1 gall = 16 cups di aaw
– 2 oz of 4 tbsp di chicken base
Corta ba bloki no mucho grandi:
– 3 oz di sibojo
– 3 oz di selder
– 6 oz di wortel
– 4 oz di batata
– 4 oz batata dushi
– 4 oz vermicelli
– 1 1/2 pida di maishi
– 1 oz di pasta di tomati
– 1 tsp comino
– 1 oz de margarina
Blancheer e carni 1 x. Den un wea soutee e berduranan (siboyo y selder) den e margarina. Despues ta pone e carni aserca lage hasa un tiki. Despues ta pone e awa y e chicken base aserca. Tapa e wea bon y laga e sopi cushina pa 40 min. Ora e carni ta moli ta pone e resto aserca. Laga e batata bira moli y despues e sopi ta cla. Ta lage mei ora mas.
Pan bati di maishi rabo Mes un receta cu Pan bati gewoon. Pero cu e siguiente cambio:
– Midi di mashi rabo: 3 oz
– Midi di harinja blanco: 3 oz
Voor de rest tur cos ta keda mescos.


text:
- Not important at all
- Slightly important
- Moderately important
- Decidedly important
- Non-negotiable
In Her Own Words
About Her
Mita un Lief persona .. Gusta sali bai movies landa etc...tambe mi Gusta bai sirbishi I salon esei Tami prioridat mi Gusta yuda mike konose un hende ku tambe ta interesa pa tin un amistad duradero kisas yega na algu Mas despues
About Her Ideal Match
Mester ta Lief ke yega na algu den Bida tambe Mstr ta in hende social pone prioridatnn den Su Bida p.e bai salon sibishi etc...
What Her Friends Say
candiieys hasn't asked any friends to write a recommendation yet.


text:
15 Preguntanan mas Relevante
Jason Brown
Reina di Carnaval Jeanissa Maduro
Katherine
Juan Pablo Dominguez, invita pa comparti su experiencia y su influencia na Aruba
Juan Pablo Dominguez ta un hoben di 28 aña di edad, naci na Ciudad di Guanajuato, Mexico, Specialty Chef di Restaurant Al Pairo, un di e restaurant n
Andrew Curiel – e Diseñador & Gran ganador den carnaval 65
Andrew Curiel no mester mucho introduccion na Aruba. E ta bon conoci como e top professional make-up artist na Aruba cu experticio y guia cu cursonan
Ethan Tromp – hungador mas hoben scouted & hungando futbol awor na Hulanda
Semper keda traha duro pa loke kier logra, paso bo nunca sa un dia bo lo por haña un chens mane ami a haña y bo lo mester aprobecha di e oportunidad


text:
Recuerdonan mas memorabel di Tristan (23) su infancia ta piscamento cu su tata y ruman den Lagoen na Savaneta, e bario di unda e ta bin, como tambe su dianan ta hunga futbol pa SV La Fama y landamento pa Aruba Dolphins.
Ora cu Tristan a caba VWO na Aruba, e no tabatin un idea kico e kier bay studia. Awe añanan despues, leu e dianan di inseguridad ey a keda. Tristan awor ta para dilanti un etapa importante den su bida, cu ta e continuacion di su formacion academico unda ya caba el a demostra su capacidad magnifico graduando cu varios honor e.o. -Magna Cum Laude- na Universidad Mericano di South Carolina.
Cu djis esaki, Tristan ta un paso mas cerca pa cuminsa cu su estudio pa profundisa su mes den Cancer Research, un pasion cu e ta prepara pa haci un realidad birando asina, e prome Arubiano den e ramo specifico aki.
META
“Mi meta ta pa haci un MD-PhD of PhD den Biomedical Engineering. Awor cu mi a caba mi bachelors, mi ta bay sigui mi masters den Bioengineering na e Universidiad di Pennsylvania, un di e mihor universidadnan den immunologia rond mundo.”
“Aunke mi proyecto den bachelors tabata encera regeneracion di musculo, e lecturanan cu mi a tuma cu Dr. Gower, esta Biomaterials y Immunoengineering, a lagami sera conoci cu mi pasion – usa biomaterial, pa dirigi e sistema imunologico di curpa pa combati cancer. Y esaki ta loke mi kier haci durante mi Masters y despues den mi PhD.
E ta fascinante con un biomaterial por dirigi e mesun curpa humano pa combati diferente enfermedadnan y unda ami kier enfoca riba dje, ta cancer immunotherapies.”


text:
Un rato pa spiritualidad den temponan moderno…
Bibando den tempo moderno, di cibernetico y super hi-tech, ta pone mi corda riba e poesia di Sai Baba cu ta conta na un forma bunita cu “aunke nos t’asina sabi y a inventa de todo pa hasi nos bida mas facil, nos tin menos tempo, nos ta sufri di mas malesa, nos tin mas problema mental y sicologico, nos conoce mas pobreza, mas inhusticia, mas inigualidad cu antes. Nos ta muri relativamente mas tempran cu nos antepasadonan y ta parse cu nos no a logra bira mas felis”. Tur e rikesa material no a trece e satisfaccion cu nos ta anhela. No ta nada straño anto cu rond mundo tin un hamber asina grandi pa asuntonan spiritual.
Hopi hende ta desea mas spiritualidad den nan bida, pero den kiko nan ta busc’e?
Esaki ta un pregunta hopi interesante, pero cu di biaha ta hiba nos na e parti complica di e propio pregunta – pasobra e palabra ‘spiritualidad’ tin asina tanto interpretacion. Y saliendo for di e libertad di escohencia, cada interpretacion na su forma tin derecho di existencia. E diccionario ‘Encarta’ ta describi ‘spiritualidad’ como e abilidad pa ta spiritual. E ta describi e nocion como e ‘relacion cu cosnan di alma y di espirito, contrario na cosnan material’. Tin hopi hende ta busca spiritualidad den misa; otronan ta busc’e den un grupo especial, hasiendo uso di nan libertad di escohencia. Como ciudadano di un pais democratico cu conoce e separacion di estado y religion, nos tin e deber moral di respeta e escohencia di otro. Mihor ta ainda pa pone bo mes na altura di mas tanto filosofia y pensamentonan religioso posibel; pensa profundamente riba nan, pa despues hasi den tur libertad bo propio escohencia – sin hasi daño na e libertad di otro hende.
Ami a scohe pa busca e Creador den mi mes y mir’E tambe den mi prohimonan. Den curso di aña mi a tende demasiado hopi iglesia ‘claim’ cu ta nan so ‘tin e berdad’. “Nos tin e jabi pa drenta shelo y si abo no ta cu nos, lo bo no drenta shelo”. Dilanti di e frase aki, nan ta lubida di pone algun palabra masha importante, esta ‘na nos opinion, nos tin e jabi …… etc.
Spiritualidad p’ami ta purba mas tanto posibel ta e ‘brasa y mannan’ di nos Creador den e mundo aki pa expresa Su amor na e nivel mas halto posibel.
No obstante e frasenan na inicio di e articulo aki, nos por bisa cu nos ta bibando den un temporada hopi afortuna – pasobra awor nos tin acceso na un cantidad grandisimo di informacion (pues, no asina liher nos por ser engaña) den un estado di derecho cu ta garantisa nos libertad pa escohe. Esaki ta e parti bunita di e tempo moderno.
Y asina mes hopi hende ta buscando … un maestro … pafor di nan mes… mientras cu e maestria ta eynan mes… paden di nan mes… na alcanse di nan dede… basta nan kier mir’e…y explor’e…


text:
KRALENDIJK – E asosashon di sòffbòl ku ta Asosashon Nos Ku Nos, djasabra último a rekordá i selebrá e echo ku 6 aña pasá e asosashon aki di sòftbòl aki a keda fundá entre amigunan. Awe e asosashon aki ta konsistí di dos tim di sòftbòl veterano ku ta un tim 40+ i un tim 50+, tur dos aktivo tambe den sòftbòl di nos isla.
E selebrashon a tuma lugá djasabra último riba e plenchi di Kos Bon So na Rincon di 6or atardi te ku mas lat anochi.
Akinan dirigentenan i miembronan di e asosashon i nan famia a bini huntu pa e selebrashon.
Manera ta kustumber e bolo no sa hasi falta, unda ku e presidente di e asosashon, sr. Aishel Girigorie i algun miembro a kòrta bolo.
Tabata un ratu ameno ku selebrashon di e seis aña di e asosashon ku tabata den un bon esfera.
Tur esnan ku tabata presente a disfrutá di algu pa bebe, snèks i bolo, tambe sòpi opsekio di Kos Bon So.
Riba potrètnan algun bista di e selebrashon di e 6 aña di Asosashon Nos Ku Nos djasabra último den oranan di anochi riba e plenchi di Kos Bon So na Rincon.
KRALENDIJK – E asosashon di sòffbòl ku ta Asosashon Nos Ku Nos, djasabra último a rekordá i selebrá e echo ku 6 aña pasá e asosashon aki di sòftbòl aki a keda fundá entre amigunan. Awe e asosashon aki ta konsistí di dos tim di sòftbòl veterano ku ta un tim 40+ i un tim 50+, tur dos aktivo tambe den sòftbòl di nos isla.


text:
WILLEMSTAD – Boca Star Pool Room a start ku kurso grátis pa Hóbennan di 7 te ku 14 aña ku ke siña hunga e deporte di Pool/Biar.
E práktikanan ta tuma lugá na Boca Star Pool Room na Boka Sami serka Nelson Tremus i Nelly Zimmerman.
Nelson Tremus propietario di Boca Star Pool Room, ku ta traha inkansablemente pa engrandese Biyar bou di hóbennan i Nelly Zimmerman ku sigur no mester di ningun introdukshon pa tur e premionan ku el a logra riba tereno internashonal representando Kòrsou den eksterior den e deporte aki, a start kaba ku 12 hóben ku ta tumando kurso pa siña hunga biar pero ainda tin lugá pa mas mucha.
Tur hóben ku ta interesá por yama na number di telefòn 566-8633 i inskribí pa por forma parti di e inisiativa grandi aki pa siña hunga Biar bou di guia profeshonal i liber di kosto.


text:
WILLEMSTAD — Kampeonato Klase A, manera palabra, ta kuminsá awor ku kampeonato liga Hubenil ta yegando na su final. E kampeonato ta kuminsá riba djabièrnè di 30 di òktober próksimo ku e partido entre e kampeon i sup-kampeon di 2014:
- Curaçao Yankees OBM i Marchena Braves.
Lo tin un seremonia di apertura simpel ku lo kuminsá 19:00 ora.
E kampeonato di Klase A ta karga e nòmber LIGA AQUALECTRA KLASE A 2015. E Kampeonato lo konosé un promé etapa di 2 buèlta den kua kada ekipo lo hunga 10 partido. E kampeonato regular lo konosé un total di 45 partido i ta dura 5 siman. Dianan di wega ta djamars, djarason, djaweps, djasabra (3 partido) i djadumingu (3 partido). Total 9 wega pa siman. E partidonan a tuma lugá den dos parke: Stadion Johnny Vrutaal (djaluna, djamars i djaweps) I Parke Tata Beaumont (djasabra i djadumingu). Ekiponan partisipante ta:
- BBC Curaçao Yankees;
- BBC Groot Kwartier Stars;
- BBC Marchena Braves;
- BBC Santa Maria Pirates;
- BBC Santa Rosa Indians; i
- BBC Blue Hawks.


text:
Awe tardi polis a informa cu despues di un dia bastante druk mas o menos 11 or melding a drenta via CP. Polis a wordo informa cu a wak un curpa ta drief na altura di Boca Mahos.
Mas o menos 1 or di atardi PB2 a logra saca e curpa sin bida di un ser femenino y aworaki  e curpa a caba di yega waf. Te asina leu e situacion ta y polis lo informa ora haya identidad di e curpa.
UPDATE: Polis a informa cu 2 or y 40 di atardi dokter Texier a constata morto di M. Vrolijk Naci na Merca di 5 di september 1959!


text:
Jennifer Arends-Reyes
ORANJESTAD (AAN): Segun Sra. Arends-Reyes, ex parlamentario di partido AVP, kende pa añanan largo a enfoca hopi ariba con por contribui pa empodera y yuda nos hende muhernan na Aruba. Segun e World Economic Forum Gender Gap Index 2021, Latino America y Caribe ta na 72,1% compara cu West Europa cu ta casi na 78%. Tin trabou pa hasi riba e topiconan entre otro di participacion economico y oportunidad, Educacion, Salubridad, sobrevivencia y empoderamento politico.
E aña aki dia internacional di hende muher e tema ta kibra e stigma ‘break the bias’. E tarea di nos comunidad henter pa yuda elimina stigma y discriminacion contra hende muher ta sumamente importante.
Aruba tin un populacion di adulto cu tin 6 mil mas hende muher cu hende homber segun ultimo raportage di estadistica data 2021. Y un grupo grandi di mamanan soltero cu tin jiu chikito pa wak pa nan y alavez traha full-time. Aruba no ta pasando su mihor momentonan y decisionnan cu lo ser tuma pa Pais Aruba lo determina con nos comunidad lo surpasa e retonan pa entre otro educacion, salubridad y economia.
Trabou y educacion ta factornan sumamente importante pa e exito di cada hende muher na Aruba y ta conta pa nan bienestar tambe. Aruba mester percura pa tur hende muher tambe logra surpasa cualkier dificultad cu nan ta pasando aden.
Centro di cuido di muchanan y awor tambe cu aumento drastico di schoolgeld gobierno mester por brinda mas cu locual ta brindando na ayudo awor. Sea ta den deduccion fiscal pa aña of bin cu campañanan di incentiva pa companianan por yuda contribui na centro di cuido y schoolgeld di yiunan di nan empleado. Pa asina yuda percura pa crechenan, centro di cuido y scolnan keda acesibel.
Percura pa pidi fondonan na Hulanda specificamente pa renoba e structuranan di dak y coriente di scolnan pa nan por logra panel solar y asina yuda scolnan y a cambio yuda reduci contribucion di ‘airco geld’.
Costo di bida ta sumamente halto y awor cu aumento di gasolin, awa y coriente e ta bira dificil pa famianan por keda cubri nan gastonan normal. Mester percura pa nos grandinan y famianan no cai den pobresa.
Pesey na momento cu hende muhernan bay entrevista of solicita puntra nan con por yuda e persona na yega na e posicion door di brinda training pa e yega na e trabou. Brinda e oportunidad pa emplea y paga hende muhernan cu ta coresponde, tambe wak con nan por crece den nan trabou. Mester percura pa un clima di trabou sano, ofrece workshops tocante e topico y tin protocolnan di con pa anda cu otro pa evita acoso sexual.
Na Aruba tambe tin hopi caso di violencia relacional, un topico cu mester continua brinda concientisacion ariba dj’e. E ta un tarea colectivo pa yuda nos hende muhernan na Aruba por vence tur obstaculo cu por presenta.
Deseando alavez tur nos hende muhernan hopi animo, forza, bendicion y reconoce cu nos contribucion na Aruba ta valioso sra Arends-Reyes ta termina bisando.


text:
Frishidèr
Un frishidèr ta un aparato pa warda kuminda i bebida y cu ta regulá e temperatura paden pa ta mas frieu ku esun pafor. Antes no tabatin frishidèr pasobra antes ainda hende nan no a pensa di krea koriente i un frishidèr mester di koriente i hopi kos mas. Un frishidèr ta un nesesidat den tur kas pasobra tin sierto kuminda ku mester di frialdat sino ta putri. E inventor di e frishidèr tabata Oliver Evans. Evans a nase dia 13 di sèptèmber 1755 y na aña 1805 ta diseña su frishidèr. Sinembargo ta William Cullen a deskubri e frishidèr prome, pero e no a sigui ku su idea di traha frishidèr; esei a sosode na aña 1748.
Tambe tin frishidèr pa uzo industrial.


text:
- Ariën Rasmijn
Machete
Hopi gritamento ultimo dianan riba si Aruba ta bay haya aanwijzing of no y riba ken ta traidor of anti-Arubiano. Rijksministerraad a bin y a bay y basicamente e proceso pa cu un aanwijzing - un proceso cu ta conosi serca e politiconan na ambos banda di e discusion - a start. Riba dje Aruba tin te oktober pa cumpli cu e exigencianan di CAft pa loke ta presupuesto 2022.
E señal cu a duna ta hopi cla: gobierno di Aruba tin cu tuma recomendacionnan di CAft y e puntonan di Landspakket na serio. Pero gobierno ta mucho druk cu purba di mima nan votadornan, post afirmacionnan positivo riba Facebook y complace sindicatonan cu ta wordo controla pa un oposicion cu te dia di awe no por crea niun momentum pasobra nan no tin e boluntad ni e focus pa haci transformacionnan necesario. E unico palo cu nan por dal cune ta e lidernan sindical cu pa un of otro motibo sin logica ainda ta lia na nan. Y e palo ey aparentemente ta suficiente pa pone spanto den Cocolishi. Cacho mancaron bringando cacho miedoso. Aruba ta practicamente ingobernabel asina, and it shows. Tur dos banda ta blaf disparate riba caya. Un ta rabia pasobra e machete no a cay, mientras cu otro ta celebra pa exactamente mesun motibo. Pero e unico cos cu na final ta tende ta blafmento den bashi. Y den tur nan gruñamento niun di dos ta menciona e hecho cu e machete ta fila y riba mesa caba. E blafmento ta pa consumo local pero ja, cachonan cu ta blaf no ta morde. E uniconan cu ta core nan tras ta nan carpatanan. E mesun 100 hendenan cu ta defende nan cu alma y cuerpo riba facebook y cu ta core bay VNO of parlamento pa entrega cartanan cu no ta wordo lesa. Nada ta cambia. E mesun weganan cu a faya ta wordo hunga atrobe cu e speransa envano cu e biaha aki si cambio ta bay bin, Hulanda lo cambia postura, gobierno lo cay. Hecho ta cu ambos AVP cu MEP sa masha bon cu nada di esaki lo pasa. Tur esaki ta djis maniobranan pa mantene nan siguidornan activo y purba keda relevante. Nan sa masha bon cu aanwijzing ta on y loading, con cu bay bin. Pero mientrastanto e circo tin cu continua.
E pantomina cansa di semper: Tur dos ta acusa otro di ta traidor y bende patria. Tur dos ta claim di ta doño y protector di Aruba su autonomia. Pero pa nan tur dos henter e asunto aki ta un wega di tikkertje politico, nada mas. "Abo a haya aanwijzing, lero lero lero.” Ambos banda sa cu aanwijzing no ta gran cos toch. Esey ta pasobra Aruba hopi tempo pasa caba a perde gran parti di su autonomia. Ta nan mes a tire afo. Gobernacion tras di gobernacion a corumpi, malogra, malgasta y prostitui patrimonio na amigonan, famia y ‘inversionistanan’ stranhero cu a habri cartera pa nan. Na Aruba nos ta te hasta braza e colonizador economico for di Merca y Venezuela. Djis nan tin cu pone 200k riba un cuenta local pa nan ta haya VIP treatment. Pero ora ta trata di CAft, COHO y TWO, diripente tur hende kier ta mas nacionalista cu Betico. Como periodista mi a atende cantidad di conferencia di prensa di CAft. Tambe mi a entrevista Gradus y aunke CAft como instituto sigur NO ta perfecto, mi impresion semper tabata cu - aunke cu nan ta keda mustra riba e bottom line - nan preocupacion na final ta pa yega na un economia sostenibel y resiliente pa tur Arubiano. E mensahe ey semper a shine through den loke Gradus tabata keda insisti riba dje: utiliza bo ganashi pa crea surplus y drecha bo finanzas publico pa caba. Traha dam pa tur por bebe. Pero e unico reaccion cu tabata bin for di e Arubianonan na otro banda tabata puro yoradera y rechazo a base di un orguyo falso y hipocrita. Pasobra cu e mesun boca cu nan ta scupi nan gal y chupa pa placa pa nan ‘fundacion’ nan kier papia di berguensa y violacion di nos autonomia ora e macambanan hera bisa algo. Violacion di kico? Loke a resta na oportunidad pa politiconan local haci y deshaci te ora OM bin cu un investigacion uzando nomber di delaster flora y fauna? Anto cuidao un hende fada y bisa cu nan no ta mind pa e macambanan tuma over un rato pa haci schoon schip y pasa basora. Pasobra e mesun partidonan cu a practicamente roga companianan Hulandes liga na CDA pa bin lanta oficina masalmente akinan (cu tur consecuencia pa nos real estate y comercio local) y a manda rapport di ‘Feestvierend Ten Ondergaan’ y roga pa Hulanda practicamente interveni den gobierno local, ta bay acusabo di ta ‘pro medida’ of - mas pret ainda ‘anti Aruba’. Laga nan. Anti Aruba ta ora bo pone interes di bo grupo riba interes general. Anti Aruba ta ora bo no ta tuma pasonan necesario pasobra bo no kier pone bo grupo rabia. Anti Aruba ta ora bo haci lo corecto anto purba bende e storia cu bo ta kitando peso for di pueblo mientras cu bo ta juist hise manera ta e caso cu schrapmento repentino di BTW.
Si nan bisabo cu bo ta desea malo pa bo pais, bisanan cu bo ta juist desea malo pa esnan cu a malogre. Esnan cu ta mas bakia den trapa nos mesun estado di derecho cu e Hulandesnan lo por den henter nan historia (anto esey ta bisa hopi, mirando nos historia colonial). Ami ta stima mi pais. Mi ta sinti berguenza cu te dia di awe dos grupo na Aruba so por bay dilanti y cu e unico motivacionnan cu semper lo keda prevalece ta mantencion di dinastianan politico y economico di djis un paar di famia. Hendenan cu si nan no tabatin e falta di berguenza pa trapa riba otronan, hamas nan lo tabatin caminda pa cay muri den e mundo aki. Pa nan mi ta desea un fin di e bacchanal cu a dura pa generacionnan largo y cu lo a sigui si no tabata pa e mesun roofbouw cu nan a haci riba nos pais cu a resulta den nos collapse economico durante e pandemia y e intervencion di e macambanan. E machete di aanwijzing ta pa nan, y pa nan so pasobra e consecuencianan ta politico. Y aunke e por afecta bo orguyo, probablemente e lo resulta den un miho futuro pa nos pais unabes cu e trabou di pasa basora caba.


text:
Riba Dia di San Valentino, Minister Pietersz- Janga personalmente a entregá un kariño na empleadonan di su ministerio komo muestra di apresio i gratitut
Riba Dia di San Valentino,
Minister Pietersz- Janga personalmente a entregá un kariño na empleadonan di su ministerio komo muestra di apresio i gratitut
Willemstad – Awe dia 14 di febrüari 2022 ku ta Dia Internashonal di Amor, Minister di GMN dr. Dorothy Pietersz- Janga a hasi un muestra di apresio i gratitut na kada un di e 250 empleadonan di GMN. Hustamente awe ku ta 14 di febrüari 2022, ta nèt 8 luna ku dr. Pietersz- Janga ta okupá e funshon di Minister.
Minister Pietersz- Janga kier a hasi uso di e oportunidat pa gradisí kada unu di e trahadónan di su Ministerio pa e bon trabou ku nan a bini ta desplegá durante añanan. Komo muestra di apresio minister a hasi un bunita gesto na tur trahadó di tur departamentu ku ta kai bou di Ministerio di GMN. Ta trata aki di:
● GMN Colon
● G&GZ na Piscadera
● THZ na Piscadera
● JGZ na Brievengat
● Asuntunan Veterinario na Parera
● AVB/ MNB na Klein Kwartier i Colon
● Inspekshon di Salú
Pa Minister Dorothy Pietersz- Janga ta un plaser hopi grandi di por a duna un kariño i atenshon na empleadonan di su ministerio. Riba potrèt por mira momentu ku minister a hasi entrega di e kariño na diferente di e empleadonan.


text:
Awa ta yuda pa perde peso: Awa ta mehora e metabolismo y ta mantene nos cu energia. Tambe e ta pone nos sinti yen y ta preveni e frecuente dolornan di stoma pa motibo di hamber.
Awa ta mehora e estado di animo y di energia: Hidratacion tin un efecto importante den nos nivelnan di energia, mehorando e circulación di sanger y transportando oxigeno y dioxido di carbono pa henter nos curpa.
Awa ta reduci e nivelnan di stress: entre 70% y 80% porciento di nos tehidonan celebral ta forma pa awa. Deshidratacion por haci cu tanto e mente como e curpa ta sinti nan cu stress.
Awa ta fortalece e masa muscular: Bebe awa ta yuda na preveni calambernan muscular y ta lubrica le articulacionnan/joints nan. Ora nos ta bon hidrata, nos por haci ehercicio durante mas tempo tambe.
Awa ta nutri nos cuero: un cuero of cutis hidrata ta mustra mas firme y ta ayuda evita e lashinan fini. Tambe e ta elimina e impurezanan y ta mehora e circulacion, haciendo asina cu e cueroy cutis ta briya.
Awa ta yuda cu digestion: Bebe suficiente awa ta preveni barica cera, pues e ta ayuda cu e salud di nos tripanan y ta yuda e intestinonan saca mas tanto fibra cu ta posibel for di nos cumindanan.
Awa ta promove e salud di nos riñonnan: deshidratacion ta aumenta e riesgo di piedra na riñon, cu ta forma ora cu e salo y e mineralnan di e orina ta ser converti den cristalnan solido. Awa ta yuda pa mengua y elimina e exceso di e salo y e mineralnan for di nos curpa.


text:
Preparacion ta: 10 minuut
Pa cushin’e: 30 minuut
E ta facil pa prepara.
Ta saca 9 pancakes grandi for di dje y of 27 mini pancakes.
Por freez e pampuna.
Uza si un bon panchi Non-Stick, sin lo mester uza cada un tiki Manteca den bom pa e no pega.
Ingredientenan:
200 gram di hariña regular of esun di bo gusto
½ cuchara chikito di baking powder
200 ml di lechi (esun di bo preferencia)
100 gram pampuna herbi caba y machica (of butternut squash)
1webo, dor separa di e blanco
Metodo
Paso 1
Pone e hariña den un comchi y agrega e baking powder.
Midi e lechi y bent’e den un bowl hunto cu e pampuna of squash machica.
Despues benta e dor di webo tambe aden.
Paso 2
Den e comchi di e hariña traha un buraco mey mey den e hariña y gradualmente benta aden e mezcla di lechi cu e pampuna machica te ora e bira un masa sin klompi aden. Por pone tur cos tambe hunto den un blender y mezcla nan.
Paso 3
Klop e blanco di webo te ora e bira stijf, despues mezcla esaki den e mezcla di hariña y pampuna.
Paso 4
Keinta riba candela un panchi Non-Stick y traha 1 pancake grandi of 3 chikito a la bes.
Nota: si ta traha pancake chikito ta benta 1 cuchara grandi pa cada un.
Warda te ora cu e parti di ariba yena cu hopi buraco y e ta cuminsa seca.
Ora cu esaki sosode ta bolto e pancake. No laga e pancakes nan sin supervision !
Ripiti e mesun cos cu e resto di e mezcla.
Un Extra observacion……
Dia cu ami a traha e pancakes nan di pampuna mi no a herbe e pampuna hopi, pasobra mi a pensa cu e ta sigui cushina ora cu e pancake nan ta den panchi.
E tawata tin un bon resultado !
Un observacion ta cu e receta no a referi na topping; pues mi a uza low-fat whipped cream cu blueberries, pero por decora cu cualkier fruta di bo gusto.
Por pone tambe un topping di chuculati Hershey’s y of chocolate chips.
E pancakes nan di Pampuna lo combina hopi bon cu:
Promenton yena a la estilo Halloween


text:
International Standard Book Number
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
International Standard Book Number (ISBN, Number standart internashonal di buki) ta un identifikashon numeral pa buki komersial, ku ta akoplá na un solo vershon di un buki i ku ta funkshona komo kódigo uniko. Kasnan publisitario ta kumpra ISBN-nan di un afiliado di e agensia internashonal di ISBN.[1] E sistema di ISBN ta wordu krea na 1966 dor di profesor Gordon Foster pa e compania WHSmith, ku ta rebendedó di buki, korant i revistanan na Reino Uni. Na 1970 el a wordu aksepta komo standart internashonal (ISO 2108).


text:
A sobra 4 espasio so..!
Lesa Tur info prome ku registrá.
Loke bo ta risibi.
- 3 BMS meal plan NOBO ku ta fit pa bo. Lo tin 7 dia di kuminda den kada un plan. Kada dia lo kontene un menu dushi i variá ku Breakfast, lunch, dinner i 2 snacks pa bo prepara.
- 3 BMS Drink plan NOBO. 7 diferetente bebida den kada un plan.
- 3 luna di support di BMS team (pa garantisa eksito).
- Ku e programa aki bo ta baha 10 kilo sin ehersisio.
Kuantu bo ta baha?
- Kada Meal plan i drink plan ta pabo huza 4 siman.
- Den kual lo bo ta bahando 1 pa 2 kilo tur siman.
- 1cm pa 3cm for di bo barika tur siman
- Pues ku e 3 BMS Meal i drink plannan aki bo ta baha sigur 12 pa 24 kilo.
Reglanan
- Nos ta remplasa tur produkto ku bo no por/ke kome. Pero Aros, Pan i Batata si ta obligatorio.
- Nos ta komunika solamente via e-mail.
- Bo tempu di Support ta dura 1 siman mas largu ku bo BMS Meal plan, kuminsando na dia di kompra.
- Laaga nos sa minimo 1 bia pa siman kon ta bayendo. Pa asina nos garantisa eksito.
- Tur e-mail ta wordu kontestá denter di 1 pa 48 ora.
Preis i pago.
- Tur pago ta bai via Banko, Paypal/Credit card òf Western Union.
- 🇨🇼F.L.150,- /🇧🇶$85.5,- /🇳🇱 €75,- / 🇦🇼 AWG 150,- / 🇸🇽$85,50,-/
- Despues kubo registra nos lo manda info pa bo por hasi bo pago.


text:
Edgar Erasmus:
ORANJESTAD (AAN): Dia 8 di september 2022, Instituto Biba Saludabel y Activo, IBiSA durante conferencia di prensa a lansa su website nobo pa henter pueblo di Aruba.
Den e conferencia di prensa aki, a hiba palabra Sr. Edgar Erasmus di management team di IBiSA y tambe Sr. William Erasmus cu ta hefe di departamento di desaroyo na IBiSA.
Sr. Edgar Erasmus den e conferencia aki a bisa cu meta di e website aki ta pa comparti tur actividad di IBiSA cu comunidad di Aruba pa asina keda informa di esakinan, cual website yama www.ibisa.aw.
Tambe riba e website aki por haya parti di historia, caminda ta conta cu prome cu IBiSA tabata tin un “sportbureau” cu a inicia na aña 1976 y cu despues na aña 1981 a cambia pa Instituto pa Deporte, Educacion Fisico Recreacion, miho conoci como IDEFRE.
Riba website por wak tur actividad y calendar di “Schoolsport”, caredanan y salud. Tambe por wak bek e resultadonan di actividadnan cu a tuma luga y cu ta bay tuma luga tanto pa mucha y hende grandi.
Pa esnan cu mester di servicio di IBiSA tambe por haya informacion di esaki riba e website caminda nan por haci peticion pa presta material of ayudo pa cu actividadnan di deporte, actividad fisico y charla di salud.
Y pa esnan cu ta busca informacion di federacionnan deportivo, tambe por haya esakinan riba e website di IBiSA di esnan cu a manda nan informacion pa IBiSA, e federacion nan cu no a haci esaki, por haci esaki ainda.
Sr. William Erasmus durante conferencia di prensa a elabora cu tin diferente “tabs” den e website caminda por haya informacion di diferente actividad fisico y deportivo.
Tambe den website por haya sa tambe di tur e departamentonan cu IBiSA tin, por ehempel deporte escolar y recreacion, tambe tin desaroyo deportivo (sport development), caminda por haya sa tur loke ta pasando, si ta bay tin lectura, actividad den bario, cua actividad tin pa mucha, hoben y tambe adulto.
Tambe tin un “tab” di IBiSA San Nicolaas cu ta maneha tur actividadnan cu tin pariba di brug, den e parti aki por haya sa di tur actividad nan cu ta wordo organisa na IBiSA San Nicolas.
Tambe tin un “tab”, cu ta dedica na salud, aki por haya tur informacion di departamento di salud y tambe tur locual cu ta wordo promovi pa departamento di salud, aki por haya diferente folders, con pa come saludabel, y hiba un biba saludabel.
Otro departamento cu tambe ta riba e website aki ta departamento di comunicacion (PR), aki por haya tur noticia di actividadnan cu ta na caminda y esnan cu a pasa, por haya tambe galeria di potretnan di actividadnan cu a tuma luga caba.
Tambe tin un “tab” caminda por haya e calendario di IBiSA tanto pa mucha y hende grandi, tur hende por bay riba e calender aki y wak tur locual lo bay tuma luga.
Mester menciona tambe cu ainda e website ta den desaroyo y lo keda amplia durante e lunanan binidero.
Pa mas informacion por bishita e website: www.ibisa.aw
https://diario.aw/categories/noticia/deporte/meta-di-e-website-nobo-ta-pa-comparti-tur-actividad-di-ibisa-cu-comunidad-di-aruba#sigProId04632abdee


text:
E rol di afirmacionnan pa crea abundancia… felicidad y placa
Nos a sinja cu placa ta corumpi, tanten cu placa ta djis un pida papel cu nos ta usa pa entrecambio di servicionan. E placa no ta culpabel pa loke hende ta hasi cun’e. Antes nan tabata cambia producto of servicio. Corda riba e custumber bieuw di paga lomba. Asina hopi famia Rubiano a jega na nan cas. Nan tabata juda otro na turno pa construi un cas pa nan famia. Un bunita custumber cu ainda tey den cierto famianan…
Afirmacionnan ta pensamento y ponencianan positivo cu ta yuda bo focus bo sub conciencia riba bo poder y abilidadnan pa obtene loke bo ta desea di e profundo di bo curason.
Scoge un pensamento basico pa bo mes. Por ehempel: ‘Mi ta un persona balioso, mi bida ta importante… ami ta scoge pa ta felis.
Continue reading “Usa afirmacionnan pa laga placa flow den bo bida”